3 Tip Sebelum Membeli Akaun Instagram Untuk Dijadikan Platform Bisnes

Disaat orang ramai masing-masing mempunyai akaun Instagram ini, platform ini secara tidak langsung berjaya menjadi mesin duit buat mereka yang mahir menggunanya bagi tujuan bisnes. Penawaran produk dengan imej yang cantik serta harga yang menarik antara yang membuatkan orang ramai terpikat.

Peningkatan akaun Instagram bagi tujuan bisnes ini secara tidak langsung telah menimbulkan persaingan lebih-lebih lagi apabila orang ramai menjual produk yang sama. Persaingan yang berlaku ini telah membuatkan pelanggan memihak untuk memilih akaun yang boleh dipercayai bagi mengelakkan daripada terjadi mangsa scam.

Buat pengguna yang baru mula berjinak menjalankan bisnes di Instagram, mungkin sedikit lambat untuk anda mengumpul bilangan pengikut yang tinggi. Oleh yang demikian, memilih untuk membeli akaun Instagram yang sudahpun mempunyai bilangan pengikut yang tinggi antara altenatif yang boleh anda cuba.

Bagi mendapatkan pendedahan lanjut, kami kongsikan kepada tiga ciri-ciri yang perlu diberi perhatian sebelum mendapatkan akaun Instagram yang mempunyai follower yang tinggi bagi tujuan bisnes.

Mungkin agak sukar untuk menyelidik setiap satu pengikut di akaun Instagram tersebut, namun anda dapat mengetahuinya dengan bilangan engagement yang di akaun tersebut.

Sekiranya bilangan interaksi akaun bersama pengguna adalah tinggi, mungkin ini boleh dijadikan sebuah penunjuk akaun Instagram tersebut mempunyai pengikut yang majoritinya adalah pengguna aktif dan bukan bot.

Perkara ini sangat penting sekiranya anda ingin menjalankan bisnes online. Tidak ada gunanya sekiranya sesebuah Instagram mempunyai bilangan pengikut yang tinggi namun majoritinya berasal dari negara jiran.

Begitu juga dengan platform media sosial lain seperti Facebook Page dan Twitter. Hal ini sekaligus bakal membuatkan proses bisnes online anda mungkin sedikit sukar.

Selain daripada mengenalpasti warganegara majoriti pengguna Instagram, anda juga perlu peka mengenai majoriti jantina pengguna. Perkara ini sangat membantu dalam bisnes online anda kelak.

Contohnya, sekiranya terdapat sebuah akaun yang mempunyai bilangan pengikut wanita yang tinggi, mendapatkannya untuk dijadikan akaun Instagram bisnes shawl mungkin langkah yang baik.

Selain itu, adalah lebih baik anda mendapatkan nasihat daripada mereka yang sudah berjaya moneytize atau menghasilkan duit melalui Instagram untuk mengetahui cara berbisnes di Instagram. Pemilihan produk juga haruslah tepat memandangkan majoriti pengguna Instagram merupakan Gen-Y.


7 Tip Memotivasikan Diri Sendiri Tatkala Mengejar Kejayaan Di Usia Muda

Ini 7 tip yang boleh memotivasikan diri anda sewaktu mengejar kejayaan di usia muda.

Buat permulaan pastikan anda ada matlamat yang mahu dicapai di dalam hidup sebelum melakukan apa-apa tindakan. Ia boleh jadi matlamat harian, matlamat setahun atau matlamat 3 tahun kemudian.

Sebab apa perlu ada matlamat? Melalui matlamat ini anda akan berasa ada sesuatu yang mahu dicapai. Jika matlamat tak tercapai, kaji balik dimana kesilapan yang telah berlaku.

Sikap anda mesti sentiasa dipantau. Cuba bayangkan anda ingin berjaya tetapi semangat dan perjuangan langsung tidak menyerupai orang yang ingin berjaya.

Malu bercakap dengan orang untuk menerangkan produk atau sentiasa ada rasa malas untuk buat perubahan dalam diri, elak sikap begitu kerana ia boleh jadi penghalang kejayaan anda.

Cuba jadi lebih produktif, anda akan rasa something yang menarik akan terhasil.

Tindakan ini merupakan salah satu perkara yang penting. Ia perlu disusuli dengan sifat bersabar kerana bukan semua yang dibuat akan berjaya dengan sekali tindakan sahaja. Cuba dan terus mencuba sehingga berjaya.

Jika hanya bercakap dan tiada tindakan, impian anda akan terhapus dalam angan-angan sahaja. Lebih teruk, anda mula menunding jari kepada orang lain kerana anda tidak mengambil tindakan lagi.

Dalam keadaan ekonomi yang sukar ini, anda seharusnya bijak mencari peluang. Perhatikan keadaan sekitar di mana pastinya anda akan nampak masalah. Dari situ wujudnya peluang.

Contoh, di kawasan rumah jiran semak dengan rumput panjang. Anda boleh cari 2–3 orang yang ingin bekerja mencari duit tambahan, dan urus mereka pergi potong rumput rumah jiran. Kurang kurang paling minimum satu rumah caj RM50.

Semakin banyak anda memberi, semakin banyak anda akan menerima. Di kala anda diberikan dugaan dengan mempunyai hasil yang banyak, jangan lupa untuk memberi kepada yang memerlukan.

Sebab banyak manfaat anda akan belajar melalui aktiviti memberi. Walaupun bukan dengan wang, mungkin memberi dengan kudrat, kata-kata.

Anda harus mencari seorang mentor atau lebih senang untuk saya kata seorang yang mampu beri panduan kepada anda dalam menuju ke arah kejayaan.

Anda boleh follow orang yang selalu kongsi nasihat, pandangan dan perkongsian pengalaman di Facebook. Cuma jangan gelojoh. Bermula dengan perlahan-lahan. Kenal mereka dengan pelahan-lahan. Sebab ramai juga scammer hari ini bertopengkan label sifu.

Anda kena sentiasaa ingat ini: “Walaupun sehebat mana diri kita, jangan pernah lupa untuk kembali kepada-Nya”. Sebab dari Dia lah kita mampu berjaya dan dikurniakan rezeki melimpah ruah.

Banyakan berdoa, berusaha dan berserah kepada-Nya kerana tidak ada satu doa yang ditadah oleh hambanya tidak Dia mendengaar.

Saya harap ada di antara anda di luar sana yang sudi membaca dan menggunakan 7 tip ini sebaik mungkin walaupun nasihat yang dikongsi tidak berapa sangat.


Tip Memulakan Perniagaan Di Kampus Masa Belajar Dengan Modal Rendah

Buat semua mahasiswa atau mahasiswi yang ada hasrat untuk buat bisnes di kampus. Saya nak kongsikan “Tip memulakan perniagaan di kampus masa belajar” dengan modal yang rendah.

● Selepas tolak yuran pengajian dan lain-lain, tinggal lagi dalam RM1800 (ikut jurusan).

● Asingkan siap-siap dalam RM300-RM400 (paling maksimum) duit PTPTN tadi untuk bisnes apa yang korang nak buat nanti.

● Dapatkan dulu lesen perniagaan dalam kampus. Kalau di luar ada SSM, dalam Universiti pun ada prosedur. Patuh prosedur! Tak usah berbisnes tipu-tipu. Tak berkat nanti (lain institusi, lain prosedurnya).

● Lagi bagusnya, kalau semester depan nak buat bisnes, semester ini dah selesai uruskan semua prosedur. Supaya, tak bazir semester depan. Masuk-masuk semester, terus buat bisnes. Kan dah jimat masa. Gitu!

● Cari bisnes partner, paling kurang 2 orang dan paling maksimum 3 orang. Jangan terlampau ramai, nanti akan menyerabutkan keadaan. Prinsip saya, (alang-alang cari bisnes partner, biar sampai naik pelamin)… ahaks!

● Cari member yang otak geliga pasal bisnes dan ada “passion”. Mereka yang cepat bangkit daripada kegagalan. Member yang tak banyak ‘songeh’. Sebab mereka ini, semangat memang tinggi dan berkobar-kobar.

● Kalau dua orang, dah ada RM RM800, kalau 3 orang dah ada RM1200 sebagai modal.

● Kan senang! Buat apa, nak join skim cepat kayap, yang belum tentu jamin pulangan? Bila aku nasihat tak nak dengar. Jeng kreng…

● Duduk bersama sesama bisnes partner tadi dan brainstorm. Jangan ambil tempoh yang lama untuk brainstorm. Kongsikan idea dan pendapat masing-masing. Buat kira-kira. Masa ini, curahkan semua yang ada dalam kepala otak.

● Fikir nak jual apa? Sasaran pengguna siapa nanti. Macam mana nak uruskan pemasaran produk yang kau nak jual. Siapa yang nak jaga kewangan. *Ini paling penting

● Ada yang kata, bisnes kecil pun nak kena jaga kewangan ke? Mestilah bang, kebanyakan student lingkup bisnes, sebab pengurusan kewangan kelaut. Setuju?

● Catatkan transaksi perniagaan harian di dalam buku. Buat dulu secara manual, kalau belum ada sistem.

● Perkara paling penting akaun peribadi & akaun perniagaan jangan campur-aduk.

Contoh: Kalau kebiasaannya akaun peribadi yang digunakan adalah Bank Islam, untuk perniagaan jangan guna bank tersebut. Gunakan akaun bank lain. *Ini kaedah selamat daripada berlaku sebarang penyelewangan.

● Bagi saya, saya suka produk makanan yang semua orang boleh makan, termasuk student dari luar negara. Nak tahu sebab apa? Lain kali saya cerita.

● Dah ada produk makanan nak jual. Brainstorm gila-gila.. Akhirnya saya dan partner saya pilih “Buah Potong”.

● Haaaa.. Kan Melayu, Cina, India, Dusun, Kadazan, Abangla, Nigerian, Somalian, semua orang makan buah, melainkan anda ada alahan dengan buah.

Okey, dah faham sampai sini? Nak jual apa pun dah ada. Market segmentation pun dah ada. Seterusnya apa lagi? … TINDAKAN!!!

● Cari port orang ramai. Tengah-tengah institusi anda yang ramai orang lepak dan tumpuan umum termasuk kaki tangan awam. Dan mulakan bisnes anda.

● Bila diri anda dan partner ada urusan peribadi, jangan pula tak jalankan perniagaan.

● Buka peluang perniagaan, kepada kawan-kawan yang duduk bilik tak tahu nak buat apa tu dan bayar mereka per jam. Di samping buat bisnes, kita juga belajar kawal macam-macam situasi. Heeee….

● Apabila dapat untung sikit, jangan pula lepak kedai hipster setiap minggu. Sekali makan, mau cecah sampai RM50.

● Nak buat bisnes, kena lawan nafsu. Maklumlah, jiwa anak muda, kuat memberontak. Tahan dulu nafsu tu buat peringkat permulaan.

i) Perniagaan makanan (F&B) ini mungkin renyah bagi kebanyakan student, tapi pulangannya memang masyuk!

Kenapa saya yakin? Sebab saya sendiri dah buat masa belajar. Senang kan nak buat bisnes masa belajar?

Anda rasa bermanfaat dengan perkongsian saya ini, SHAREkan kepada anak muda di luar sana yang masih menuntut, biar mereka celik bisnes dan tidak terjerumus dalam mana-mana kancah skim.

BACA: 5 Pesanan Berharga Buat Graduan Yang Ingin Mula Berniaga


7 Tip Mendaki Albanian Alps, Keindahan Alam Tersembunyi Di Albania

Albania sebuah negera kecil di Balkan dan bersempadan dengan Greece, Macedonia, Kosovo dan Montenegro. Muslim adalah populasi terbesar di Albania. Jumlah populasi Albania adalah seramai 3.6 juta penduduk. Tirana adalah ibu negara Albania.

Pendakian bermula dari Valbone ke Theth, kedua-duanya digelar Taman Negara atau ‘Accursed Mountain’. Pendakian boleh dilakukan dalam masa sehari dan saya mengambil masa selama 8 jam dengan beberapa rehat makan tengahari, mengambil gambar dan rehat-rehat kecil sambil menikmati keindahan kedua-dua taman negara.

Di sini saya ingin kongsikan bagaimana untuk mendaki Albanian Alps, bermula dari perjalanan ke Valbone hingga ke Theth bersama beberapa rakan pengembara lain baru-baru ini.

Saya menetap di bandar kecil Shkoder, lebih kurang 15km dari sempadan Montenegro.

Bas mini dari Shkoder ke terminal feri Koman Lake mengambil masa 90 minit. Saya beli kesemua tiket dari hostel di Shkoder. Bas mini bertolak pukul 6.15am dari hostel di Shkoder.

Feri berlepas tepat jam 9 pagi. Perjalanan mengambil masa selama 3 jam dari Terminal Tasik Koman ke sebuah kampung kecil, Fierze.

Perjalanan selama 3 jam tidak sunyi dari keindahan pemandangan di tasik Koman. Fierze adalah stesen terakhir dan dari Fierze saya mengambil bas mini ke Valbone.

Fierze ke Valbone sejauh 25 km dan mengambil masa lebih kurang 1 jam.

Jarak dari tempat tinggal kami di Valbone ke tempat bermula pendakian ke Theth adalah sejauh 7km. Tuan punya hostel menghantar kami menaiki kereta.

Trekking mengambil masa selama 8 jam dari Valbone ke Theth. Kebiasaannya hanya 6 jam tetapi kami meluangkan banyak masa untuk berehat dan menikmati keindahan musim luruh.

Pada ketinggian 1500m terdapat sebuah kafe kecil bagi yang ingin menikmati kopi atau teh panas dan tandas. Juga terdapat tempat bagi yang ingin berkhemah. Percuma ya.

October adalah musim tidak ramai pelancong datang ke sini berbanding di musim panas. Kami hanya terserempak dengan 7 orang pendaki lain di sepanjang pendakian kami.

‘Trekking trail’ di sini sangat berbatu, jadi anda perlu menggunakan kasut yang sesuai. Memang agak mencabar semasa pendakian turun. Terdapat 1 lagi kafe semasa pendakian turun.

Baca: Tip Kembara Dan Itinerari Ke 12 Negara Balkan Dengan Bajet RM3K Selama 32 Hari

Merupakan sebuah kampung kecil yang sangat cantik. Terdapat beberapa ‘hiking trail’ yang boleh dilakukan dalam masa sehari.

Tempat-tempat menarik seperti Grunas waterfall, Grunas Canyon, Blue Eye, Gereja, dan boleh meluangkan masa menerokai keindahan kampung.

Trekking ke Grunas Waterfall, mengambil masa selama sejam.  Trekking ke blue eye mengambil masa selama 6 jam pergi dan balik. Berbaloi.

Saya lihat banyak penginapan-penginapan baru mula dibina di sini bagi menampung pertambahan bilangan pelancong bagi musim panas akan datang.

Perjalanan mengambil masa selama 3 jam dengan menggunakan bas mini. 40km pertama di sepanjang perjalanan agak mencabar dengan jalan yang berbatu dan bengkang-bengkok.

Pemandangan yang menarik di sepanjang perjalanan menurun dari kampung Theth. Tiket bas mini boleh dibeli dari tempat penginapan di Theth.

Bas mini terakhir adalah pada jam 1.30pm. Saya mbil keputusan untuk menginap di Shkoder 1 malam bagi merehatkan badan selepas trekking.

(i) Di Shkoder : The Wanderers Hostel
Inilah penginapan dan perkhimatan yang terbaik sepanjang perjalanan saya. Staff yang sangat peramah dan akan menolong apa saja yang anda perlukan. Mereka menjawab segala pertanyaan yang saya kemukakan.

Hostel ini dibuka 3 tahun lepas dan diusahakan oleh bapa dan anak. Makan pagi yang sangat enak dan jika kita perlu naik baas di awal pagi, mereka akan bangun di awal pagi untuk sediakan makan pagi untuk kita.

Inilah terjadi kepada kami yang kena naik bas jam 6.15pm. Mereka bangun seawal 5 pagi untuk menyediakan sarapan untuk kami.

Segala tempahan bas mini ke mana-mana destinasi, feri dan bas mini ke Vlabone juga boleh dibuat melalui hostel ini. Mereka juga menolong kami mengatur teksi dari Theth pulang ke Shkoder kerana bas tidak beroperasi pada hari itu.

Penginapan termasuk sarapan pagi percuma. Mereka juga benarkan kami menyimpan ‘extra luggage’. Tidak perlubawa semua barang ke Theth.

(ii) Valbone: Arben Selimaj Guesthouse
Saya sangat mencadangkan anda memilih guesthouse ini di Valbone. Ada beberapa Guesthouse di tengah kampung Valbone yang mana kita akan dengar bunyi kereta, lori dan kenderaan besar lalu lalang.

Tetapi di Arben, apa yang akan kita dengar adalah suasana alam semula jadi di waktu malam. 10meter dari guaesthouse ada air terjun yang sangat cantik.

Guesthouse ini diusahakan oleh sepasang suami isteri Muslim yang sangat manis dengan senyuman. Penginapan termasuk makan tengahari semasa kami sampai, makan malam, sarapan pagi keesokkan harinya dan bekalan makanan untuk trekking.

Menu makan malam kami ikan segar yang baru saja dipancing oleh Arben. Ikan bakar dan kentang koreng yang sangat sedap. Ditambah pula dengan sup, memang sesuai dengan cuaca sejuk.

Anda tak perlu risau jika ke sini sebab terdapat banyak penginapan di Theth. Tidak perlu buat tempahan awal di booking.com atau Hostelworld. Kami menginap di Villa Gjecaj yang terletak di lokasi strategik dan menarik.

Kami buat tempahan menginap di guesthouse ini di booking.com. Kos penginapan 10 Euro 1 malam tidak termasuk makan tengah hari dan makan malam. Cuma termasuk sarapan pagi.

Saya dihidangkan dengan pemandangan yang cantik di awal pagi dari tingkat tempat tidur saya. Sarapan pagi bermula pukul 7 pagi, hidangan ‘pancake’ sangat sedap dipadankan dengan ‘mountain tea’.

Untuk makan malam, kami diberi pilihan untuk pilih menu yang disediakan. Terdapat pilihan ayam, kambing, nasi dan cendawan, sup sayur, salad. Saya tidak mencadangkan ayam dan kambing, sebab mereka cuba rebus dan dicicah bersama sos cili atau tomato. Boleh cuba byrek, sup sayur dan kentang.

1. Hitchhiking sangat mudah di Balkan. Anda boleh hitchhiking dari Montenegro ke Shkoder. Boleh Hitchhiking dari Shkoder ke Tirana.

2. Albanian currency adalah Lek yang mana 100 Lek = RM3.8.

3. Euro di terima secara meluas di hostels, restaurant, kafe, dan kedai biasa.

5. Rakyat Albania sangat peramah, tidak perlu rasa malu untuk memulakan percakapan. Sebut saja ‘Hi…’.

6. Semua hostel di Valbone berharga 20 Euro, percuma 3 kali makan dan 1 bekalan untuk trekking.

7. Kebanyakan hostel atau Guesthouse di Theth berharga 20 Euro termasuk 3 kali makan dan sarapan pagi.

8. Tidak perlu ambil ‘guide’ untuk trekking ke Theth

9. Sekurang-kurangnya bawa 1.5 liter air untuk trekking. Anda boleh tambah air di pertengahan jalan di kafe.

10. Perlu kasut hiking yang sesuai. ‘Trekking taril’ sangat berbatu dan licin.

11. Untuk berjimat, anda boleh ambil bas dari Shkoder ke terminal feri Tasik Koman. Boleh jimat 5 Euro. Sama juga apabila anda sampai di Fierze, anda boleh hitchhiking ke Valbone. Walaupun tak banyak kereta lalu lalang tapi itu tidak menjadi satu masalah.

12. Jika anda 4 orang, boleh ambil teksi dari Theth pulang ke Shkoder, tambang 10 Euro seorang.

13. Vodafone adalah talian dan kad sim popular di Albania. Pakej permulaan adalah 800 Lek termasuk 200 panggilan tempatan, 200 SMS dan 5GB data.

14. Makanan tradisi Albania yang harus dicuba adalah Tave Kosi, Fegese dan Byrek (Albanian Pie).

15. Jika anda ada ‘motion sickness’ seperti saya, boleh cuba tips ini . Ini apa yang saya praktikan semasa travel :

(i) Cuba pilih untuk duduk di kerusi di bahagian hadapan bila naik teksi, bas atau bas mini.
(ii) Ambil makanan yang sederhana sebelum memulakan perjalanan.
(iii) Cuba tidak lihat ke arah banyak objek ketika dalam perjalanan.
(iv) Fokus ke arah jalan di hadapan dan fokus kepada 1 objek.
(v) Jangan membaca atau menulis.
(vi) Kurangkan ‘bermain’ dengan telefon.
(vii) Jangan pejamkan mata.
(viii) Sediakan beg plastik ya. Bersedia jika berlaku sesuatu yang tidak diingini.

Baca lagi: 8 Tip Penting Yang Wajar Diambil Tahu Bagi Yang Ingin Travel Solo Kali Pertama


10 Bulan ‘Terkandas’ Di Thailand, Penyanyi Ini Akhirnya Berjaya Pulang Ke Malaysia

Nicholas Teo, seorang penyanyi dan pelakon dari Malaysia akhirnya berjaya pulang dengan selamat selepas terkandas di Thailand selama 10 bulan disebabkan sekatan sempadan.

Ketika ini, beliau masih menjalani kuarantin wajib selama 14 hari di sebuah hotel terletak di Kuala Lumpur. Nicholas Teo mengucapkan terima kasih kepada petugas barisan hadapan termasuk imigresen yang bertanggungjawab untuk memastikan keadaan negara selamat.

A post shared by 張棟樑 Nicholas Teo (@nicholasteo4real)

Mengulas lanjut akan pengalamannya masuk ke pintu negara, beliau berasa kagum kerana petugas barisan hadapan menjalankan tugas mereka dengan sangat baik.

Menurut laporan, Nicholas Teo ke Thailand disebabkan kerja dan juga bercuti pada bulan Februari yang lalu. Akan tetapi, beliau tidak sempat pulang disebabkan pintu sempadan yang ditutup pada bulan Mac.

Mahu pulang sejak bulan Jun tetapi penerbangan sentiasa dibatalkan dan kini barulah beliau berjaya kembali ke Malaysia. Untuk pengetahuan anda, Nicholas Teo pernah mencipta nama di Taiwan sejak tahun 2006 dengan drama Smilling Pasta. Semoga keputusan ujian COVID-19 beliau negatif.

Tahukah anda bahawa pelakon Korea memilih menetap di Johor dan buka restoran di sana? Klik pautan di bawah untuk ketahui lebih lanjut.

Pelakon Korea, Chae Song Ah Buka Restoran Dan Menetap Di Johor

Khairy Jamaluddin Sahkan Sandbox Wujud Di Malaysia Buat Peminat Drama Start-Up Terkejut

Kota Kinabalu ‘Dipetik’ Dalam Drama Korea Buat Netizen Terkejut Dan Bangga


11 Idea Ubah Suai Muka Depan Rumah Teres Anda

Kebanyakan rumah yang diubah suai ke tahap ekstrim adalah rumah model lama yang berusia 20 hingga 50 tahun. Ia membolehkan generasi baru memiliki rumah yang digayakan moden dan mengikut arus pembangunan semasa. Ini 11 contoh bahagian depan rumah teres yang telah diubah suai bagi menepati kehendak dan keperluan tuan rumah.

Rumah teres dua tingkat di Seputeh, Kuala Lumpur ini diubah suai rupa keseluruhannya tapi tanpa meruntuhkan dinding atau membina semula keseluruhan bahagian. Maka, hasil akhir agak mengejutkan kerana rumah teres lama ini telah diberikan rupabentuk yang lebih moden dan kehijauan.

Rumah teres dua tingkat ini pula mengaplikasikan rupabentuk industri moden yang simple. Asalnya ia merupakan sebuah rumah lama di Petaling Jaya yang mempunyai pelbagai masalah. Dengan pengubahsuaian ini, rumah ini kelihatan moden dan mempunyai ruang pengudaraan dan keluasan yang lebih baik dan selesa.

Rumah teres ini terletak di Bangsar yang juga mementingkan ruang pengudaraan dan keluasan yang baik dan selesa bagi sebuah rumah di bandar besar. Ia juga kelihatan mewah dan berbeza berbanding rumah-rumah lain yang sederet dengannya.

Ini pula rumah teres dua tingkat di Singapura yang telah diubah menjadi tiga tingkat. Rupa depan rumah ini mengaplikasikan bilah-bilah besi yang boleh digerakkan ke kiri atau ke kanan bagi mencipta ruang pengudaraan yang baik. Ia pastinya memberi kesan yang berbeza bagi muka depan rumah ini setiap kali bilah-bilah besi ditukarkan kedudukannya itu.

Rumah satu tingkat yang diubah menjadi satu setengah tingkat ini disifatkan mempunyai rekabentuk kontemporari klasik. Ia direka sedemikian selepas mempertimbangkan bilangan koleksi antik cina yang banyak dimiliki oleh tuan rumah. Maka, ia diinspirasikan dari rumah Peranakan yang boleh dilihat di Jalan Jonker, Melaka.

Rumah teres dua tingkat di Subang Jaya, Selangor ini masih mengekalkan bentuk atapnya tetapi diubah bilangan dan jenis tingkap bagi mencipta kelainan. Malah, ruang tempat kereta pula dibuat hanya untuk menempatkan dua buah kereta sahaja pada satu masa berbanding rumah-rumah lain.

Sesiapa yang biasa dengan jalan di Seksyen 14, Petaling Jaya berkemungkinan besar mengenali rumah teres satu tingkat ini. Bumbung asal rumah tahun 1950-an ini telah digantikan dengan bumbung rata dan dindingnya diwarnakan dengan warna putih. Tuan rumah mahu menerapkan rekabentuk kontemporari dan membinanya dengan menggunakan reclaimed materials (bahan tambakan/guna semula).

Rumah teres dua tingkat ini terletak di Bukit Antarabangsa, Selangor berusia 30 tahun lebih diubah suai agar dapat memaksimakan pencahayaan dan aliran pengudaraan ke dalam rumah.

Ini rumah jenis townhouse tiga tingkat di Shanghai, China. Asalnya ia digunakan oleh satu keluarga sahaja tetapi telah diubah suai menjadi tiga apartment yang berbeza. Ia kelihatan menarik kerana bahagian depan bangunan ini menggunakan cermin besar sebagai dinding.

Pemilik rumah teres tiga tingkat ini mahu menonjolkan elemen New Sustainable Residential Typology for Landed Houses yang bersesuaian dengan iklim tropika di Singapura.

Rumah teres dua setengah tingkat ini terletak di Ujana Kingfisher telah diruntuhkan tiang tengah di depan rumah bagi membolehkan dua buah kereta diletakkan serentak pada satu masa. Atap tingkat atas pula dipanjangkan ke depan sebagai bumbung bagi bahagian bawah.

LIKE dan FOLLOW Vocket di Facebook serta Instagram


Amazon Prime Video Tiba Di Malaysia, Bakal Menjadi Pencabar Terbaru Netflix

Servis penstriman Amazon Prime Video akhirnya mula ditawarkan untuk pengguna Malaysia. Dalam erti kata lain, Netflix dan iflix kini mempunyai pencabar baru di dalam industri bagi pasaran global.

Pelbagai TV-series dan filem ditawarkan buat pengguna. Selain itu, Amazon Prime Video juga turut menawarkan fungsi download video dan data saver khas buat para pelanggan. Paling menarik, show exclusive yang ditawarkan pada Amazon Prime Video adalah The Grand Tour.

Gabungan trio Richard Hammond, James May dan Jeremy Clarkson yang suatu masa dahulu rancak dengan siri Top Gear, kini berganbung kembali dengan siri terbaru yang turut membawakan genre yang sama.

Dari segi langganan, Amazon Prime Video mula ditawarkan pada harga $2.99 (~RM13.27) untuk 6 bulan pertama dan $5.99 (RM26.61) untuk bulan seterusnya.

Seperti juga servis penstriman video yang lain, Amazon Prime Video turut menawarkan fasa percubaan selama 7 hari buat para pelanggan sebelum mengesahkan langganan. Aplikasi ini turut ditawarkan buat pengguna Android dan iOS secara serentak. Selamat mencuba!


Suri Ini Kongsi 7 Tip Mengelak Ketirisan Bajet Setiap Bulan

Nota Editor: Terima kasih kepada Puan Azura Abdullah yang sudi menulis dan berkongsi 7 tip ini melalui hashtag #yesvocket.

Selain daripada persoalan bisnes hal pengurusan kewangan rumah tangga antara topik yang kerap singgah di inbox saya.

Saya bukanlah individu yang terbaik untuk memberi panduan, walau bagaimanapun saya suka untuk berkongsi pengalaman saya dan bagaimana saya dan suami menguruskannya.

Soalannya ialah, ‘Bagaimana mengelakkan kebocoran bajet dan mahu pasangan ‘alert’ dengan keperluan bajet keluarga serta memberi keutamaan kepadanya berbanding hal lain yang lebih kepada kemahuan?‘.

Saya tidak pasti sama ada apa yang bakal saya kongsikan ini praktikal atau tidak kepada suri di luar sana tetapi ianya berkesan buat saya. Saya dan suami telah mengamalkannya sejak hari pertama berkahwin.

Suami saya seorang yang ‘structured’. Mungkin disebabkan latar belakangnya sebagai ‘Industrial Engineer’ yang mencoraknya begitu. Saya patut berterima kasih kepada beliau kerana ianya amat membantu dan memberi manfaat positif. Kalau harapkan saya memang ke laut.

Lain padang lain belalang. Jika tidak sesuai ambil sebagai sekadar perkongsian ya.

2. Bayar bil bila masuk sahaja gaji. Jangan bertangguh!

5. Berbelanja dengan tunai bukan kad kredit

Ini antara 7 point penting bagi suri rakyat biasa seperti saya fikirkan. Golongan poket tebal @ jutawan mungkin lain ceritanya. Seperti saya katakan tadi, lain padang lain belalang. Tidak sama senario dan aplikasinya bagi setiap orang.
Didoakan ada manfaatnya.

BACA: Seorang Suri Rumah Berkongsi Apa Yang Keluarga Beliau Lakukan Untuk Tidak Tersepit Dengan Kenaikan Harga Barang

LIKE dan FOLLOW Vocket di Facebook serta Instagram


Ini 10 Tip Daripada Kami Setelah 5 Bulan Mengembara Di Amerika Selatan

Sudah hampir 5 bulan kami di benua Amerika Selatan, kami ingin kongsikan sedikit tips buat dreamers di luar sana yang merancang untuk mengembara ke benua ini.

Tapi tips ini hanya merangkumi 4 buah negara yang telah kami lawati bermula dari Peru, Bolivia, Argentina dan Chile.

Ruta 40 ( Kira cam highway Nama 40 ) yang terkenal kat Argentina. Panjang gila jalan ni. 5000 lebih km. Ni kat tengah-tengah dia, sejauh 2623km. Nama tempat ni Chos Malal dalam Daerah Patagonia.

Rakyat Malaysia bebas mengunjungi Peru, Chile dan Argentina tanpa visa. Ketika kami sampai di Peru, kami serta-merta mendapat 60 hari freestay.

Sebenarnya kita boleh dapat sehingga 180 hari freestay di Peru. Kali kedua kami masuk ke Peru dari sempadan Chile, kami diberi 90 hari freestay!

Di Argentina dan Chile kita boleh dapat hingga 30 hari freestay. Itu lebih daripada mencukupi untuk menjelajah beberapa tempat menarik di 2 negara ini.

Hanya negara Bolivia yang visanya perlu di perolehi sebelum memasuki negara mereka. Tetapi jangan risau. Tak susah pun untuk memohon visa Bolivia.

Kita hanya perlu mengisi borang secara online sebelum datang sendiri ke pejabat Konsulat Bolivia di Cusco dan permohonan ini juga adalah percuma tanpa dikenakan bayaran.

Prosesnya juga tidak lama malah kita akan dapat visa di hari yang sama. Siap dalam beberapa jam sahaja. Selain itu anda wajib mempunyai sijil vaksinasi Yellow Fever (demam kuning)  untuk memasuki Bolivia.

Dari segi jenis pengangkutan, kami memilih untuk mengembara dengan motosikal. Terdapat banyak perkhidmatan sewa atau jual beli motosikal dan kenderaan di benua ini.

Chile dan Argentina juga sudah mula menyediakan khidmat sewa Campervan seperti di New Zealand.

2 negara ini memang menggalakkan budaya camping dan kemudahan campsite yang lengkap dan bersih terdapat di mana-mana.

Cuma sekiranya bermotosikal, kita perlu membayar tol semasa di Chile. Setakat ini hanya di Chile saja kami perlu membayar tol untuk motosikal. Tapi sekiranya anda memandu kenderaan bertayar 4 atau lebih, tol juga terdapat di kesemua 4 negara ini.

Cabaran di Bolivia pula ialah membayar duit minyak sehingga 3 kali ganda dari harga yang tertera. Melainkan kita berjaya meminta pertolongan dari warga tempatan untuk membelikan minyak untuk kita kerana mereka memerlukan salinan kad pengenalan untuk setiap pembelian di stesen minyak.

Tapi anda tidak perlu menjadi seperti kami, anda boleh menggunakan public transport yang sangat murah dan mudah dan terdapat pelbagai pilihan di sini.

Kebiasaannya bas express untuk perjalanan jauh mempunyai pilihan samada kerusi baring 90°, 140° dan 180°.

Dan ada antara bas-bas ini yang merentas 2 negara. Perkhidmatan keretapi tidak meluas di negara ini dan hanya terbatas di beberapa tempat sahaja.

Contohnya di Peru, perkhidmatan keretapi hanya meluas di bahagian yang di paling popular dikalangan pelancong iaitu Machu Picchu dan harganya juga sangat mahal. Berkali-kali ganda lebih mahal dari warga tempatan.

Selain dari bas-bas express, ada juga collectivos (van) untuk perjalanan dekat antara bandar. Selain itu ada juga khidmat mototaxi dan combis.

Untuk yang ingin cuba hitchhiking, Chile dan Argentina merupakan negara yang kami rasakan penuh dengan hitchhiker.

Malahan semasa kami merentasi Patagonia, kami terserempak dengan 2 hitchhikers yang merentas sempadan antara Argentina dan Chile hanya dengan hitchhike sahaja.

Tapi pastikan anda mempunyai kelengkapan camping yang cukup kerana jumlah kenderaan yang melalui Patagonia dan kawasan selatan Argentina dan Chile adalah agak terbatas kerana terlalu terpencil.

Anda mungkin perlu bermalam di tepi jalan sekiranya anda tidak berjaya mendapat kenderaan untuk di tumpang.

Si baju purple with our boy and mighty Licancabur Volcano on the background.

Penuh dengan sticker overlander. Nyesal kitorang takde sticker. Mampu ambik gambar je.

Her favorite pose.a Aways. We just left Chile, and both countries border control is about  to -4km from the here. — with Kim Eng.

Purmamarca is totally different view from Atacama. Its like an oasis with colorful mountains and trees all over. And the weather is just nice. Pleasant during the day, not so cold at night. Perfect place to camp.

Pengeluaran duit tempatan boleh dilakukan di mana-mana Bank dengan kad ATM Malaysia. Tetapi memang harus berhati-hati kerana terdapat sindiket mengklon kad di sini.

Kad ATM kami di pernah block kerana ada pihak yang cuba mengeluarkan duit dari kad kami yang berjaya di ‘klon’ kan. Mujur pihak bank bertindak cepat.

Kawan kami, Casper Dean dari Denmark kehilangan Euro 400 kerana kadnya berjaya di ‘klon’. Jadi sebaiknya bawa duit USD dan tukar di pengurup wang yang besar. Biar dapat ‘rate’ rendah sedikit, daripada dapat duit palsu.

Bayangkan, duit syiling palsu pun ada di Peru.

Untuk memudahkan urusan, kami menggunakan applikasi Skype untuk menghubungi bank di Malaysia. Lebih jimat bila menggunakan Skype kerana tarifnya hanya seperti kita menghubungi nombor tempatan.

Hampir 99% populasi di 4 negara ini menganut agama Kristian. Jadi sangat sukar untuk mendapatkan makanan yang mempunyai tanda atau logo halal di sini.

Kami memilih untuk menukar diet bersesuaian dengan keadaan. Di kebanyakan masa, kami mendapat bekalan protein dari ikan, telur, kekacang dan yogurt. Cukuplah untuk menghilangkan lapar.

Buah avocado teramat banyak di benua ini dan sangat murah. Avocado antara diet utama kami di sini. Buah-buahan tempatan seperti epal, anggur dan peach juga antara opsyen lain untuk diet pemakanan untuk tidak lapar.

Di Peru dan Bolivia terutamanya pilihan buah-buahan juga sangat banyak. Bukan sahaja epal dan sebagainya, buahan tropika seperti betik, mangga, tembikai dan durian belanda juga sangat mudah didapati. Yang tiada cuma buah durian.

Anda pasti tidak akan kelaparan di sini. Tapi agak sukar mendapatkan sayuran hijau. Mungkin sebab diet penduduk tempatan tidak terlalu menekankan pengambilan fiber dalam menu harian mereka.

Setakat daun salad dan brokoli senanglah nak dapat. Jadilah… buat tambah fiber dalam diet.

Restoran-restoran di Peru pula selalunya menyediakan set yang di panggil ‘Menu’ untuk makan tengahari. Dalam set Menu ini anda akan mendapat salad atau sup sebagai entree, sepinggan nasi atau kentang dan ikan atau ayam bergantung kepada pilhan yang ada. Juga segelas air.

Jika anda bernasib baik, mungkin anda akan mendapat pembasuh mulut juga. Dan harganya kurang dari RM10. Percayalah, Menu ini lebih dari cukup untuk 2 orang dan anda akan kenyang sepanjang hari!

Budaya camping tidak terlalu meluas di Peru dan Bolivia. Jika anda membawa stove, kebarangkalian untuk mendapatkan bekalan gas sangat tipis. Jika anda kehabisan gas, anda mungkin perlu menunggu hingga sampai ke Argentina atau Chile untuk mendapatkan bekalan gas baru.

5 minutes butt rest and a few selfie. Please ignore Thomas, he used to be a model.. That’s what he said. I’m a bit doubtful when I see how he posed. — at Laguna Colorada.

Another butt rest. Look at the road. I hate you sandy road! — at Laguna Colorada.

We ride at a speed of 10-20km/h. Took us 8 hours to complete 133km. Damn you sandy road. — at Laguna Colorada.

The view however was amazing. — at Laguna Colorada.

Thomas looking out for me. I lose my confident when I crash the first time. — at Laguna Colorada.

Going really really slow. — at Laguna Colorada.

Peratus orang tempatan untuk berbahasa Inggeris agak rendah. Ada yang faham, tapi tidak dapat bertutur pula dan mereka kadang-kala berasa tidak yakin untuk berbahasa Inggeris. Mungkin takut kami jadi grammar Nazi padahal kami pun bukan hebat sangat. Hentam juga.

Selalunya mereka membalas pertanyaan kita dalam Bahasa Spanish. Adalah lebih baik kalau kita dapat berbahasa Spanish kerana semuanya di sini adalah dalam bahasa Spanish.

Boleh sahaja belajar melalui YouTube dan praktikkan dengan warga tempatan. Kami belajar asas-asas Spanish melalui komunikasi harian dengan warga tempatan dan juga dari menonton TV. Hampir kesemua program-program TV mereka di alih bahasa ke Spanish.

Jimat duit dan lebih cepat untuk kita menguasai bahasa tempatan dengan hanya menonton TV. Kami juga menggunakan applikasi translate sebagai tool komunikasi jika kami mengalami kesukaran untuk memahami subjek yang cuba disampaikan.

Basically, keempat-empat negara ini menggunakan bahasa Spanish tetapi terdapat sedikit perbezaan di antara negara. Contohnya ketika kami di Argentina, mereka tegas mengatakan mereka menggunakan Argentine Spanish.

Untuk ‘budget’ traveller, usahlah usha hotel kerana hotel terlampau mahal. Sila usha Hostal. Kebanyakan pengusaha Hostal di sini akan tinggal di premis yang sama, seperti home stay di Malaysia.

Dan jangan terkejut jika anda lihat bangunan hostal seperti tidak siap, tapi biliknya seperti hotel 3-4 bintang. Pemandangan seperti ini adalah normal di Peru. Kadang-kadang tingkat 4 masih dalam pembinaan, tapi tingkat 1 hingga 3 sudah sedia didiami.

Di Peru, konsepnya agak lain. Bilik-bilik matrimional adalah paling murah berbanding bilik berkatil dua. Jika anda travel bersama sahabat anda, pasrah sajalah berkongsi katil walau sahabat anda tidur lasak dan buas sebab itu sajalah yang paling murah. Setakat ini semua bilik yang kami tinggal bersih dan lengkap.

Anda tidak perlu bawa tuala mahupun syampu dan sabun mandi. Semuanya ada tersedia seperti hotel 5 bintang. Malah kami rasa standard mereka jauh lebih bagus dari negara Eropah. Dan yang penting murah.

Selain Hostal, terma lain untuk bajet accommodation dikenali sebagai Hospedaje, Alojamiento, Pension, Residencia dan Cabanas. Semua itu kami pernah tinggal.

Semua tempat ini kebanyakkannya tidak terdapat secara online. Jadi jangan risau kalau anda menuju sesuatu tempat tapi tidak berjaya mencari tempat tinggal secara online.

Hampir pasti terdapat hospedaje di mana-mana. Kami sangat jarang booking tempat tinggal. Selalunya kami sampai dulu di satu-satu tempat baru mula mencari tempat bermalam.

Kiranya tak berjaya, kami masih ada khemah yang boleh di pacak di mana-mana. Hanya perlu minta izin tuan rumah jika kami mahu camping di kawasan mereka.

Dari segi kualiti, tidak banyak beza antara Hostal, Hospedaje, Alojamiento, Pension dan Residencia.

Hostal kebiasaannya menjadi pilihan international traveller tetapi di hospedaje dan yang lain-lain, kita akan melihat lebih ramai warga tempatan. Manakala cabanas pula adalah kabin kecil yang lengkap dengan dapur.

Ada juga hostal yang menyediakan dapur untuk kegunaan kita walaupun jumlahnya tidak banyak, tapi di hospedaje hampir pasti tiada dapur disediakan.

Lagi – lagi carnaval. Tapi ini bukanlah carnaval macam yang diraikan di Brazil tu. Kami ni dah tua malas nak berfoya di carnaval macam tu. Kami pergi carnaval kampung je, tengok orang-orang kampung dari pelbagai etnik dan puak pakai pakaian berwarna – warni dengan skirt kembang setaman menari tarian tradisional mereka.

Tapi sekali tengok kena beratur panjang sampai 1km mengelilingi bangunan, terus cancel. Tengok dari luar aje la nampaknya.

The Uros floating islands is an island made out of reeds located on Lake Titicaca, the highest navigable lake in the world, which is shared between Peru and Bolivia.

It was interesting to learn how the islands remain afloat and the house building techniques as well how there are still those who live on reed islands in the middle of a huge lake.

It was such an experience to step on the islands couple with the very warm welcome from the indigenous peoples that live there.

Late afternoon view — at Machu Picchu, Peru – Wonder Of The World.

The journey from Oruro to Salar de Uyuni will definitely pass by the Capital of the Royal Quinoa name Salinas. As usual we will surely pit-stop to enjoy the natural landscape.

Bercium pipi kanan ketika bersua dan berpisah tidak kira jantina adalah normal. Tetapi selalunya kalau tuan rumah merasakan ada ‘connection’ dengan kita, dia mesti akan peluk dan cium kita sebelum berpisah.

Dari segi ekonomi, kebanyakan kedai dan pejabat akan ditutup dari jam 12 hingga 4 petang melainkan restoran. Makan malam selalunya bermula jam 8 malam dan ke atas.

Jika anda ke kawasan terpencil, jangan berharap untuk berjumpa kedai-kedai yang besar dan lengkap. Hanya kedai runcit kecil milik orang-orang kampung sahaja yang ada dengan pilihan yang sangat terbatas.

Sila lengkapkan keperluan anda sebelum anda venture ke bahagian terpencil. Juga sekiranya anda seorang yang harus mempunyai internet connection sepanjang masa, bersedialah untuk disconnect untuk beberapa ketika. Kerana connection yang ada cuma dengan alam sahaja.

Semua orang tempatan sangat ramah kecuali warga Bolivia. Mereka sungguh kagum bila tahu kita dari Malaysia kerana jarak negara kita dan mereka sangat jauh.

Tidak ramai yang tahu di mana Malaysia, tapi bila kita sebut Benua Asia dan kongsikan negara-negara di Benua Asia, mereka dapat idea di mana negara kita.

Kami sering katakan Malaysia terletak di antara Thailand dan Singapura.
Warga Bolivia memang terkenal dengan sikap kurang mesra dengan orang asing termasuk terhadap orang dari negara sekitar contohnya Brazil atau Argentina.

Kami sendiri mendengar rungutan dari rakan-rakan Brazil dan Argentina tentang ketidakmesraan mereka.

Tapi dari perspektif kami, Bolivia adalah negara yang sangat cantik. Sungguh. Ini adalah salah satu negara yang masih belum terlalu ditembusi arus kemodenan. Masih suci.

Sebuah negara di mana kami perlu berhempas pulas mencari jalan untuk sampai ke satu-satu destinasi. Jalan yang masih belum wujud pun. Masih berdebu dan berpasir. Hinggakan kami perlu merentas gunung ganang berbatu untuk sampai ke tempat seterusnya. Ye…hingga tahap begitu.

Kalau dari perspektif negara maju, Bolivia dan juga Peru ini dilihat sebagai sebuah negara yang mundur. Tapi bagi kami, yang mundur inilah yang cantik. Yang asli.

Rakyatnya masih bangga hidup berteraskan budaya lama dari zaman nenek moyang mereka beratus tahun yang lalu. Masih menggunakan kuda dan keldai sebagai kenderaan untuk mengangkut hasil tanaman mereka.

Masih hidup di celah gunung jauh dari kemodenan. Masih menggunakan dapur kayu untuk memasak. Setiap hujung minggu mereka akan beramai-ramai ke pekan terdekat untuk menjual hasil tanaman.

Inilah yang asli, yang buat kami rasa bersyukur kami memilih waktu ini untuk mengembara melihat dunia. Ketika kami masih sempat menyaksikan kehidupan yang belum pernah kami lihat sebelum ini.

Sebelum arus kemodenan sampai dan semua ini hilang. Kami melihat sedikit demi sedikit kemodenan menjengah ke kehidupan mereka.

Generasi muda mereka tidak lagi berpakaian tradisi. Jalanraya juga sedang rancak dibina dicelah-celah gunung. Kawasan – kawasan yang diklasifikasikan taman negara mula diberikan kemudahan jalanraya.

Bermakna beberapa tahun lagi, bahagian dunia ini yang selama ini sunyi akan mula dibanjiri manusia dan corak kehidupan mereka akan sedikit demi sedikit bertukar. Yang akhirnya akan bersemadi cuma di muzium untuk kita lihat dari luar.

Jika anda mahu melihat kecantikan senibina, Bolivia bukanlah negara yang sesuai untuk anda. Semuanya di sini adalah tentang alam. Tiada seni bina manusia yang menarik di sini. Yang ada cuma senibina alam dari Tuhan.

Melihat bagaimana terasingnya mereka dari dunia luar, segala ketidakmesraan meraka kepada kami langsung tidak meninggalkan kesan kecewa di hati kami.

Mungkin itu cuma sebahagian budaya mereka. Mereka cuma hidup sesama mereka selama ini. Kami hanya orang asing yang datang sekejap untuk melihat kehidupan mereka. Ini adalah sesuatu yang baharu bagi mereka.

Remuk hatiku melihat kau tergolek di situ. Jalan dari Uyuni sampai border Atacama gini la rupanya. Berpasir sampai ke lutut. Menari atas motor. Nasib tak baik, tergolek. Masa ni kali ketiga tergolek. Tak larat nak angkat kasi tegak. Layan sunset lagi best.

Kami sampai San Pedro De Atacama, Chile pagi tadi. Lega masuk Chile dapat paved road. Bersabar je aku dgn Bolivia. Negara cantik tapi penduduknya mengecewakan.

Bas dari Uyuni ke Incahuasi hanyalah B50 untuk tambang pergi balik. Kami bertiga je ‘alien’ sebab orang dalam bas semua sibuk nak balik kampung mereka di Llica. Jadi, selepas 1 jam perjalanan merentas salt flat ni, hanya kami bertiga je turun.

Kalau ambik tour, kena bayar B750 untuk 3 hari termasuklah kawasan-kawasan pelancongan yang lain. Seronok redah sendiri, boleh tengok sunrise / sunset sampai muntah. Boleh teroka kawasan Incahuasi ikut suka.  Cliche…  sesekali bergambar dengan signboard

Terbentang luas pulau ni yang menjadi milik kami bertiga pada hari itu.

Sukar untuk kami menetapkan berapa budget yang patut anda sediakan kerana setiap orang mempunyai kehendak yang berbeza.

Secara asasnya, kos penginapan, makanan dan pengangkutan kami kategorikan sebagai murah di Peru dan Bolivia. Tetapi jika anda ke Machu Picchu kos akan melambung tinggi kerana Machu Picchu adalah tempat pelancongan paling popular di Peru.

Manakala, di Argentina dan Chile, kosnya pula seolah-olah anda sedang travel di Eropah. Kos pengangkutan di 2 negara ini boleh mencapai beberapa ratus dolar untuk perjalanan jauh terutamanya jika anda ke Patagonia.

Di Patagonia, segala kos akan bertambah mahal tidak kira untuk penginapan mahupun makanan. Patagonia juga adalah tempat tumpuan pelancong seperti Machu Picchu.

Semakin jauh anda ke selatan, semakin mahal harganya.

Jika anda tidak kisah, anda hanya perlu menjadi kental. Berkhemahlah. Anda boleh menurunkan kos penginapan jika anda berkhemah. Tapi jangan pula anda gunakan sleeping bag Malaysia di sini.

Keadaan cuaca di beberapa tempat di 4 negara ini sangat berbeza. Mungkin panas di gurun di bahagian coastal, tetapi di Andes sejuk hingga ke tulang hitam.

Di bahagian Pampas seperti suhu tropika tetapi di Patagonia suhu merudum jatuh ke paras beku bergantung kepada musim. Jadi, bersedialah dan satu saja mampu kami cakap.

You have to rough it up here. Prepare for the unexpected. Maaf, terpaksa guna bahasa Inggeris pula.

Jika anda ke Machu Picchu menggunakan bas, duduklah di sebelah kiri bas. Anda akan melalui lembah yang di cantik dihiasi sungai Urubamba.

Bas akan mendaki mountain pass yang dipanggil Abra Malaga di ketinggian 4500 meter sebelum turun semula menuju Santa Maria di ketinggian kurang 1000 meter.

Sebelum sampai ke Abra Malaga, terdapat view cantik di sebelah kiri anda.

Jika anda ke bercadang ke Salar De Uyuni, lebihkan hari anda dan jika boleh jangan terlalu spesifik untuk tinggal berapa hari di sini. Nasib anda di sini sangat bergantung pada keadaan angin.

Jika angin bertiup kencang, anda tidak akan dapat menikmati keindahannya yang sebenar. Anda mungkin perlu mengulang tour anda lagi.

Kebanyakan tempat di benua Amerika Selatan ini terletak di kawasan pergunungan tinggi hingga mencapai lebih dari 5000 meter.

Sila tetapkan beberapa hari untuk menyesuaikan diri anda dengan ketinggian untuk mengelakkan anda terkena AMS. Jika anda terkena AMS, percayalah semua keindahan pun tiada gunanya.

Finally we arrived to Bolivia. It was a fairly windy ride.

1. Stranded at the border town Desaguadero between Peru and Bolivia since Bijan was suspected carrying a fake passport and she is actually Peruvian even after showing them Malaysia Identity Card.

2. Halfway through our ride became an adventure as a monsoon storm came in pelting us with a heavy cold rain and topping it off with some hail.

3. Being a foreigner here, we need to pay quadruple of the fuel price and some of the petrol pump attendant refuse to sell the petrol to us too.

Bolivia is a least friendly country. So we will leave soon. But nonetheless, it is so beautiful here. Dusty, yes..but beautiful.

Magic of Bolivia. Salar de Uyuni, the largest salt flat in the world, has been one of the highlights of our 17 months being jobless and pursuing our dream ‘Finding Utopia’.

We will be heading to Tupiza, next few days located in the south of Bolivia to experience the lagoons, scenic hills and endless blue sky, anticipate another hundreds of kilometres.

Akhir kata, inilah sedikit tips yang dapat kami kongsikan setakat ini. Ianya tidak lengkap, tapi kami berharap ia sedikit sebanyak dapat memberikan gambaran kepada anda.

Kami masih mempunyai beberapa bulan lagi sebelum kami menamatkan pengembaraan singkat kami di benua Amerika Selatan ini.

Masih ada tempat yang belum kami jelajah, jadi kami pun tak tahu apa yang bakal kami dapati. Jadi tips itu akan kami kongsikan di kesempatan yang lain.

“Let’s not travel to tick things off lists or collect half hearted semi treasures to be placed in dusty drawers in empty rooms. Rather, we’ll travel to find grounds and rooftops and tiny hidden parks, where we’ll sit and dismiss the passing time, spun in the city’s web ’till we’ve surrendered, content to be spent and consumed. I need to feel a place while I’m in it”. – Victoria Erickson

Baca lagi: Pengembaraan Bijan Dan Kim Sewaktu Di Benua Afrika


Sri Lanka Negara ‘Underrated’. 13 Tip Dan Itinerari Travel Ke Negara Unik Ini

Sri Lanka bukanlah negara yang popular dan menjadi pilihan bagi pelancong Malaysia. Namun begitu, negara sebenarnya banyak menawarkan pemandangan alam dan sejarah yang menarik untuk diterokai. Ditambah dengan rakyatnya yang mesra dan mudah tersenyum.

Pada bulan Mach yang lepas Cik Azwa Rahman telah ke Sri Lanka selama 7 hari bersama rakan beliau. Route bagi trip ini adalah Colombo – Galle – Kandy – Nuwara Eliya – Colombo. Menurut Cik Azwa, Sri Lanka sangat cantik dan autentik.

Berikut antara yang anda perlu tahu tentang Sri Lanka:

1. Ada penerbangan terus AirAsia dari KL ke Colombo. Perjalanan ambil masa lebih kurang 4 jam.

2. Rakyat Malaysia yang nak ke Sri Lanka perlu mohon visa. Harga visa USD35. Boleh mohon online dan ambil masa sehari saja untuk diluluskan. Permohonan visa boleh dibuat di www.eta.gov.lk.

3. Menurut Azwa, hanya mereka berdua saja Melayu sewaktu dalam penerbangan pergi balik ke Sri Lanka. Penumpang lain kebanyakannya adalah mat saleh.

4. Tambang bas dan keretapi di Sri Lanka sangat murah. “Contoh train dari Kandy ke Nuwara Eliya, 6 jam, kelas 2 hanya 160 Rupee, bersamaan RM3. Tapi bas dia akan disumbat sepenuh tin sardin. Dan untuk keretapi kena berlari rebut tempat duduk. Rasa macam masuk Amazing Race.”

5. Untuk keretapi ada 3 kelas (kelas 1, 2 dan3). Untuk lebih selesa sebaiknya ambil kelas 1 dan kelas 2. Kelas 3 tak ada tempat duduk. Kena berdiri selama 4 jam perjalanan.

6. Tiket keretapi memang murah. Kelas 2 dalam 160 rupee (RM3 – 6 jam perjalanan). Bas apatah lagi. Tambang bas ke airport dalam 160 rupee and bas pergi Galle pun 160 rupee. Boleh jimat banyak untuk kos pengangkutan.

7. “Tanya harga sebelum naik tuk tuk. Sri Lanka ingat kita orang Malaysia kaya raya. Nanti kena lipat pula. Untuk tuktuk, rata-rata kalau mintak hantar ke hotel, diorang minta 200 Rupee (RM5).

Kalau tour jalan-jalan pula, di Galle kami bayar (3000 Rupee – RM88), di Kandy pun 3000 Rupee dan di Nuwara Eliya 4500 Rupee (RM132) sebab tempat dia banyak yang jauh-jauh. Kalau pergi ramai-ramai, lagi jimat sebab boleh bahagi banyak kepala.

8. Makanan halal mudah didapati di Sri Lanka. Negara ini ada ramai Muslim.

9. Antara tempat wajib pergi adalah Galle. Satu tempat yang sangat cantik. Perjalanan ambil masa 3 jam dari Colombo, boleh naik bas atau keretapi.

10. Makan sirih and ludah merata adalah normal di Sri Lanka.

11. Tukaran matawang Sri Lanka Rupee agak susah di Malaysia. Jadi boleh tukar dari RM ke USD dulu. Dan bila tiba di Sri Lanka tukar ke Sri Lanka Rupee. Matawang Rupee juga agak murah.

12. “Untuk makanan, bahagian mereka memang selambak. Pertama kali makan di sana, order sorang sepinggan nasi beriyani ayam, punya banyak gila sampai kena tapau bawa balik. Jadu ada baiknya beli 1 dan kongsi 2 orang. Purata harga nasi putih and lauk-lauk atau beriyani dalam 300 Rupee (RM6).

13. “Yas, orang Sri Lanka paling friendly! Sejenis suka senyum” – Azwa.

Azwa juga telah berkongsi itinerari berikut untuk rujukan anda.

11.30pm : Naik bas dari luar airport ke Colombo Fort (Colombo Fort adalah stesen bas dan keretapi). Plan asalnya nak naik keretapi. Konon nak tidur di stesen keretapi dan dapatkan keretapi paling awal pada 5am.

Tapi bila kami sampai di Colombo Fort, penuh gelandangan tengah tidur dan ada polis peronda nasihatkan agar kami jangan tidur di situ. Tak selamat dan takut beg kena curi. Polis juga cadangkan kami naik bas. Jadi kami jalan kaki ke stesen bas, depan sikit je. Tu pun bas tak ada aircond. Yang ada bas tingkat dan penuh macam tin sardin.

12am : Naik Bas ke Galle. Bas kat sini ada 24 jam.

3.30am : Sampai stesen bas Galle, tahan tuktuk minta hantar ke Villa Megabe

4am : Sampai Villa, owner tu baik hati kasi kami check in terus.

9am : Ambil tuktuk pusing bandar Galle. Kami pergi muzium, rumah api, masjid, pasar ikan, tepi laut, Galle Fort dll.

12pm : Makan tengahari di restoran beriyani halal (lupa nama dia).

1pm : Jalan-jalan ke taman herba (herba dan ayurveda). Di sini boleh cuba urutan ayurveda kalau nak.

2.30pm : Tuktuk bawa ke shopping town dia and kami shopping kain sari dan rempah.

5pm : Keluar depan villa, nikmati laut. Villa ni depan laut.

6pm : Kami ke Galle Fort untuk tengok matahari terbenam dan terus makan malam. Selepas berjalan kaki separuh jalan, kami tahan bas. Tak larat nak berjalan.

8pm : Dah masuk bilik untuk berehat. Esok nak kejar keretapi jam 6.55am

6am : Sampai Galle Fort untuk naik keretapi. Tiket boleh beli on the spot. Boleh terus beli tiket Galle Kandy tapi tetap kene turun di Colombo Fort untuk tukar train ke Kandy.

10am : Sampai Colombo Fort, check tiket dengan pengawal di sana. Keretapi berikutnya ke Kandy jam 10.45am. Jadi kami siap-siap tunggu kat platform keretapi ke Kandy tu. Nak rebut tempat duduk kan.

3pm : Sampai Kandy, terus cari tuktuk untuk pusing Kandy. Antara yang kami pergi adalah 3 check point untuk tengok view gunung ganang, kilang teh dan bandar Kandy yang cantik.

7pm : Makan malam di kedai beriyani halal juga (Rasanya nama dia Kandy Muslim Hotel. Bawah dia restoran).

8pm : Check in di Kandyan Holiday Homes dan rehat. Esoknya nak kejar keretapi ke Nuwara Eliya pada jam 8.45am.

8.20am : Sampai stesen keretapi Kandy, beli tiket ke Nanu Oya (kalau korang nak ke Nuwara Eliya)

8.45am : Bila keretapi sampai, nasib kami dapat tempat duduk. Kat sini keretapi dia paling lama. Ambil 6 jam untuk sampai sebab keretapi dia bergerak dengan kelajuan 25km/h. Stress sekejap sebab lama gila. Tapi jangan gatal nak tidur sebab pemandangan kiri kanan cantik gila.

3pm : Sampai stesen Nanu Oya, keluar je ada banyak tuktuk. Ada yang tawarkan macam-macam pakej jadi pandai-pandai lah cari yang paling berbaloi untuk trip seharian. Kami terus check in ke hotel Thuring Bungalow.

4pm : Jalan-jalan ke pekan Nuwara Eliya. Di sini kawasan tanah tinggi jadi memang sejuk. Bandar dia cute je tapi best sebab banyak orang jual sayur dan buah segar.

7pm : Makan malam di satu kedai muslim di bandar ini.

10am : Lepas sarapan, tuktuk ambil kami dan bawa ke 4 air terju. Ada 3 check point untuk pemandangan, ladang teh dan ladang sayur-sayuran.

5pm : Berhenti di bandar Nuwara Eliya sebab ada pasar malam yang happening. Di sini kami makan malam.

9am : Bangun, sarapan dan jalan-jalan ambil gambar sekitar ladang teh depan hotel. Sejuk and best gila!

11am – Check out coz train ke Colombo kul 12pm

12pm – Naik keretapi dan perjalanan 6 jam harus ditempuhi. Kalau tak nak menanggung azab lama tu, korang boleh naik bas yang rasanya dalam 4 jam saja.

7pm : Tiba di Colombo Fort, cari tuktuk pergi ke hotel.

8pm : Check in Coco Residens di tengah-tengah bandar Colombo.

8.30pm : Keluar jalan-jalan sekitar bandar, makan malam dan balik berehat di hotel.

10am : Lepas sarapan kamicheck out terus. Dan tuktuk datang untuk bawa kami pergi tour. Dia bawa ke masjid Colombo, Street art, muzium, Victoria Park, perkampungan Muslim, Colombo Beach Fort dan rumah api.

3pm : Kami makna tengahari di satu kedai muslim di sekitar Colombo Fort. Dan sempat tumpang letak bag dengan cashier dia sekejap sebab kami nak membeli belah. Di kawasan sekitar depan Colombo Fort tu best gila shopping. Kawasan dia macam Jalan TAR gitu. Barang murah gila. Paling heaven adalah aksesori orang Hindu macam gelang, rantai, henna etc. Di situ juga boleh jumpa kain sari 6 meter dijual pada harga RM6 je.

8pm : Makan malam di sekitar situ juga. Nasi putih, ayam rempah, sambal lada Sri Lankan style dengan teh susu. Perghhh.

9pm : Gerak ke lapangan terbang naik bas.

10pm : Sampai di lapangan terbang dan check in beg. Penerbangan kami pada jam 1.45am

Day 7 : 7.30am – Sampai KLIA2 dengan selamatnya.

Baca lagi: Mengembara Ke Sri Lanka Buat Azul Jatuh Cinta Dengan Negara Mundur Ini


6 Tip Ringkas Menjual Agar Pelanggan Selesa

Bila kita lihat ada rakan kita ni cekap habis menjual, pasti kita rasa ini bakat sejak lahir.

Ada sahabat masa kerja dahulu tegur saya, “Cakap jangan panjang sangat bang. Tadi tu lama sangat.”

Produk harga RM2000, saya punya jual dekat sejam!

Baru saya sedar, rupanya perlu ada ‘poin’ menjual yang tepat, pada masa yang tepat.

1. Bawa pelanggan ke fasa ‘Ground Level’. Iaitu kepada ‘level’ apa masalah pelanggan yang sebenarnya. Dan tunjukkan produk/ servis kita dapat membantu.

2. Bertanya lebih banyak tentang diri pelanggan. Barulah kita tahu masalah utama pelanggan. Sebab kadang-kadang pelanggan sendiri tidak nyatakan dengan jelas masalah yang dihadapinya.

3. Ceritakan kesan gunakan produk kita. Bukan ciri-ciri produk kita itu.

4. Gunakan pihak ke tiga (testimoni dan kata-kata pujian pelanggan kita yang lain selepas gunakan produk kita).

5. Biar pelanggan habiskan ayat-ayatnya semasa bercakap. 3-5 saat beliau diam, baru kita ‘masuk’.

6. Bila kita banyak cakap tentang produk, bahasa tubuh pelanggan akan bagi signal yang mereka rasa tidak selesa. Terus masuk ke ‘ground level semula’.

BACA: Berbisnes Dalam Ekonomi Suram? Lakukan 9 Perkara Ini


22 Tip Menulis Dan Menghantar Resume Melalui Email Serta Sewaktu Hadir Temuduga

Nota Editor: Tip ini telah dikongsikan di Facebook Zahrul Akmal, seorang graduan Bacelor Sains Bioindustri UPM tahun 2014. Beliau mula bekerja separuh masa dan menjalankan projek keusahawanan semasa di universiti sejak 2007.

Kini Zahrul Akmal lebih menumpukan perhtian terhadap bidang pertanian dan penyelidikan, dan telah diserap ke Crops For the Future (CFF). Kami kongsikan tip di bawah dengan izin dari penulis. Semoga bermanfaat dan dapat dijadikan panduan terutama buat para graduan yang sedang mencari kerja.

Ada beberapa tips yang boleh diberi, tatacara yang terbaik dan kesilapan yang boleh dielak yang aku pelajari selama memohon kerja. Penulisan ini mungkin berguna untuk lepasan UPM Kampus Bintulu sebab kewajipan menghadiri “finishing school” jadi kebanyakan resume mungkin sama.

Kesilapan resume lama : Terlalu banyak ruang, font kurang menarik, agak berwarna.

Kesilapan Resume lama. Persembahan maklumat kurang menarik. Ada maklumat yang tidak penting/diperlukan.

Maklumat boleh dipadatkan ke hadapan. Terlalu banyak ruang.

Lepasan universiti/kolej/institut yang lain juga boleh menggunakan format dan kaedah yang sama.

RESUME
1. Pastikan resume yang dihasilkan paling maksimum 2 muka surat jangan lebih.
2. Bentukkan resume mudah dan padat (aku guna konsep minimalis).

Resume baru. Lebih padat kemas, penambahan kolum objektif pekerjaan, maklumat lebih menjurus (direct).

3. Gunakan font tulisan yang terang, kemas seperti Arial, Century atau Verdana (please do not use fancy font) .
4. Dalam resume, letakkan objektif kerje (penting). Objektif kerja ini berbeza mengikut bidang.

Resume baru. Padat, mudah dan lebih senang dibaca. Penjimatan ruang

5. Mana-mana isi yang tidak berkaitan atau tidak penting seperti tinggi, berat tidak perlulah dinyatakan didalam resume.
6. Update segala maklumat bermula lepas SPM sehingga sekarang. (Kerja jual dadih juga boleh disi dibawah kategori usahawan).
7. Susun dan cetak salinan sijil akademik, kokurikulum, kursus mengikut tahun.
8. Adalah sangat terbaik jika ada recommendation letter dari majikan sebelumnya (UPMKBians yang pernah join stocktake MLNG pasti ada surat ini)
9. Untuk part reference, boleh guna nama ketua jabatan, penasihat akademik, supervisor FYP atau pensyarah tapi pastikan maklumkan pada mereka.

Baca:  CV vs Resume: Apa Yang Anda Perlu Tahu? Pencari Kerja Harus Baca

PERMOHONAN MELALUI LAMAN SESAWANG/ EMAIL

1. Isi setiap maklumat yang diperlukan dengan betul tanpa penyelewengan.
2. Wajib ada satu email formal dan no telefon yang tidak akan ditukar-tukar (walaupun anda clash / breakup).
3. Permohonan melalui email hendaklah dalam bentuk formal dan mempunyai cover letter (jangan main terjah, ada kemungkinan masuk trash)

3. Pastikan no telefon yang diberikan itu boleh dihubungi 24jam dimana sahaja anda berada. (aku pernah dipanggil untuk interview semasa site visit dalam hutan MARDI di Cameron, jadi bersedialah sentiasa)
4. Sekiranya dapat miss call tu, maka segera lah buat panggilan balas. Jangan biarkan pemanggil menunggu/mencari kita (jangan kedekut kredit sangat).
5. Kita boleh call ke pihak majikan untuk memastikan permohonan melalui email diterima oleh mereka (aku buat dalam lingkungan masa tiga hari).
6. Kalau permohonan memerlukan salinan resume, cetak resume atas kertas keras >80gsm (looks professional).

Contoh ayat reply apabila menerima invitation interview. Buat ayat yang mudah sahaja

1. Selidik latar belakang syarikat (jadilah stalker).
2. Periksa lokasi tempat interview disesuatu tempat (kalau boleh sehari sebelum cari lokasi tempat interview, jadi esoknya tidak kelam kabut mencari)
3. Sedia sejam sebelum interview. Mungkin nampak skema datang awal tetapi kalau dalam keadaan bersedia ianya akan lebih mudah.
4. Keep calm, be yourself (seriusly jangan nak propa sangat masa interview)
5. Masa bercakap, buat eye contact (it shows that you are confident)
6. Masa masuk beri salam dan masa keluar cakap terima kasih.
7. Habis interview, hantar email terima kasih interview (This show your are eager with the position being propose).

Selepas interview, hantar email balas terima kasih untuk menunjukkan kita berminat dengan kerje yang ditawarkan.

The rest is doa, tawakal dan tunggu maklumbalas. Ini yang mampu aku kongsikan selama aku memohon pekerjaan (masih lagi mencari yang terbaik). Kebanyakan tips adalah adaptasi melalui perkongsian di FB dan pencarian di Google.

Kepada yang mudah mendapat pekerjaan, tahniah diucapkan. Kepada yang ‘susah’, berusahalah dengan gigih dan kesabaran, InsyaAllah masa anda tiba juga.

Aku masih baharu maka belajar dan terus belajar dengan kehidupan. Kalau ada penambahbaikan boleh maklumkan, kita kongsi bersama.

Baca: Perkongsian Pengalaman Cari Kerja Ini Mendapat 2,508 Shares Di Facebook. Ketahui Pengajaran Disebaliknya

LIKE dan FOLLOW Vocket di Facebook serta Instagram


5 Tip Pertama Kali Tinggal Dengan Couchsurfing Sewaktu Travel

Nota Editor: Pengalaman dan tips ini adalah daripada perkongsian Anne Annira Azmahira yang baru pertama kali menggunakan Couchsurfing sewaktu travel. Semoga ia boleh dijadikan panduan untuk anda yang ingin travel gaya bajet.

Bersama adik host Selma yang sudi bawak saya bersiar di sekitar Istanbul Asia

Pertama kali menjejak kaki di Turki iaitu sebuah negara yang cukup sinonim dengan ‘negara kebangkitan Islam’ dan juga ‘negara menjejak sejarah’ membuat mata terpaku dengan keindahan bandar dan juga seni binanya.

Walaupun trip kali ini adalah trip yang tanpa disangka terjadi, namun ia merupakan satu pengalaman yang tidak dapat dilupakan seumur hidup.

Ini juga pertama kali saya menggunakan ‘CouchSurfing’  (CS) dimana aplikasi ini kita akan duduk bersama orang tempatan dan berkongsi tentang budaya negara masing-masing.

Dan dengan couchsurfing juga kita akan dapat merapatkan diri dengan orang-orang tempatan dan akan lebih mengetahui tentang negara mereka.

Penting bagi yang pertama kali menggunakan aplikasi CS ini adalah kita jangan terlalu percaya bulat-bulat dengan host yang offer kita untuk stay dengan mereka. Kena semak dulu latar belakang dan paling penting kena baca ‘reference’ mereka dulu. Dan yang penting kena percaya gerak hati.

Alhamdulillah saya ditemukan oleh seorang host wanita Muslim yang bernama ‘Esra Selvan’ dimana beliau telah sudi bagi saya tumpang untuk tinggal di rumahnya selama hampir seminggu.

Saya dilayan dengan sangat baik ibarat keluarga dia sendiri. Walaupun Esra bekerja semasa saya menginap di sana dia tetap sudi membawa saya mengelilingi Istanbul bersama adik-adiknya.

Esra juga berkongsi pengalaman beliau semasa mengembara di Jerusalem dan Bosnia.

Baca: 10 Persoalan Asas Yang Perlu Diketahui Sewaktu Anda Merancang Untuk Travel

Antara tips untuk menggunakan couchsurfing :

1. Pastikan anda mempunyai account couchsurfing yang sag beserta gambar dan details tentang diri. Pastikan tulis details tentang diri tu dengan penuh ikhlas gitu.

2. Jika anda dah bertemu host yang sesuai, jangan lupa sentiasa contact dan bermesej selalu supaya ada chemistry bila jumpa nanti. Dan supaya host tau yang kita betul-betul ikhlas nak jumpa dia. Jangan pulak mesej pada waktu yang tak sesuai misalnya time dia tengah tidur. Tak sesuai yer.

Kalau host kita tulis dia boleh terima sorang atau dua tetamu sahaja, make sure ikut. Jangan tetiba datang bawak adik la kawan la orang kampung la. Jangan ok. Kecuali kita dah bagitau siap2 berapa orang yang kita nak bawak.

3. Bawa la sedikit buah tangan dari negara kita supaya dapat menjadi ingat-ingatan bila kita balik nanti.

4. Tolong hormat host kita dan jangan buat rumah host kita macam rumah kita sendiri sebab kadang-kadang host kita duduk dengan keluarga. Tolong la apa yang patut dan rajin-rajin kan diri. Kang tak pasal host menyampah terus dia halau kita keluar.

5. YANG PENTING! Kita bukan guna couchsurfing untuk duduk percuma semata-mata, tapi kita guna CS untuk bercampur gaul dengan orang tempatan seterusnya mengeratkan ukhwah bukan saja pada diri kita tetapi pada negara. And please dont ever take it for granted ok

Itu sahaja tips pada yang kali pertama nak menggunakan couchsurfing.

Baca lagi: 8 Tip Penting Yang Wajar Diambil Tahu Bagi Yang Ingin Travel Solo Kali Pertama

LIKE dan FOLLOW Vocket di Facebook serta Instagram


7 Tip Mudah Yang Anda Sering Lupa Tatkala Berbelanja Di Bazar Ramadan

Kerana datangnya setahun sekali, Bazaar Ramadhan menjadi tumpuan umum lapisan masyarakat, tidak kira orang Islam atau bukan Islam. Kedatangan mereka sekadar mendapatkan makanan yang beraneka jenis yang sebahagian darinya hanya dijual pada bulan Ramadhan saja.

Orang-orang Islam yang berpuasa datang ke bazaar kerana mahu mendapatkan makanan berbuka puasa. Peniaga-peniaga pula sudah tentu melihat inilah masanya mereka mendapat keuntungan bermusim sepanjang bulan Ramadhan.

Jika mahu melihat gelagat sikap, mimik muka, senyuman bibir, cara berjalan, cara berpakaian dan cara memilih makanan, cari dan lihatlah di Bazaar Ramadhan.

Namun begitu, sikap keterujaan yang membuak-buak untuk memenuhi kehendak berbuka, boleh menyebabkan mudharat kepada diri sendiri, samada dari segi kewangan dan kesihatan.

Di sini, suka saya berkongsi tentang tip membeli-belah di Bazaar Ramadhan.

1. Fikirkan menu sebelum ke Bazaar Ramadhan. Sebelum anda keluar ke bazar, fikirkan menu yang anda mahu makan untuk berbuka. Cara ini membantu anda untuk fokus ketika membeli.

2. Sediakan senarai makanan yang hendak dibeli. Cara ini dapat membantu kita merancang juadah berbuka puasa, disamping mengelakkan diri daripada membeli makanan yang tidak diperlukan serta membuat pilihan yang sihat dan tepat.

3. Tetapkan bajet pembelian setiap hari atau bawa duit cukup-cukup sahaja. Cara ini dapat mengelakkan kita daripada dipengaruhi nafsu lapar yang menjurus ke arah ‘terlebih beli’.

4. Beli 2-3 juadah sahaja. Beli 1 juadah berat dan 2 juadah ringan untuk berbuka. Juadah ringan boleh simpan untuk moreh. Dengan cara ini anda boleh menikmati menu yang berbeza setiap hari.

Jika teringin untuk membeli lebih dari 3 juadah, ingatkan diri sendiri bahawa ‘esok masih ada’. Puasa ada 30 hari, jadi ada 30 pilihan menu untuk dicuba. Bersabar dan bertabahlah.

5. Beli makanan yang sihat dan berkhasiat. Kurangkan makanan berminyak, berlemak, tinggi kandungan gula dan garam. Ini kerana makanan mempengaruhi tahap kesihatan kita.

6. Beli daripada penjual yang mengamalkan kebersihan. Pilih gerai yang bersih dan makanan bertutup. Makanan yang bersih dapat menghindarkan diri daripada penyakit.

7. Catatkan pembelian. Catat dalam buku kecil berapa yang telah anda belanja setiap hari di bazaar. Ini bagi memastikan kita tahu level pengeluaran duit semasa di bazaar.

Jom kita mulakan langkah pertama dengan berbelanja secara berhemah.

Duit lebih itu nanti boleh digunakan untuk derma pada surau atau perbelanjaan untu hari raya nanti. Ingat, banyakkan ibadat, kurangkan pembaziran dan dosa. Bijak berbelanja mulai hari ini, insya-Allah tak adalah poket kering-kontang lepas raya nanti.

Semoga panduan di atas dapat memberi manfaat kepada kita semua.


Tip Pantas Buat Wanita Berhenti Bercakap Serta-Merta

Wanita ini bertanya kepada teman lelakinya tentang wanita lain. Lelaki itu bertanya kembali; “Wanita yang mana satu dimaksudkan itu?” Lalu wanita ini memarahinya kerana dia dianggap tidak fokus apabila asyik melayani telefon semasa teman wanitanya mahu bertanya tentang hal tersebut. Ternyata lelaki ini berasa rimas dengan keadaan tersebut. Jadi, dia melakukan satu tindakan pantas untuk buat wanita ini berhenti bercakap. Nak tahu bagaimana caranya? Lihat ini:

Nak tahu menjadi ke tidak tip ini, cuba anda aplikasikannya apabila perlu :) Atau jika anda anda tip pantas yang berbeza, kongsikanlah dengan kami disini.

LIKE dan FOLLOW Vocket di Facebook serta Instagram


3 Tip Penjenamaan Yang Saya Pelajari Semasa Memasak Char Kuey Teow

OK, ia adalah di luar jangkaan, tetapi saya telah menyahut cabaran itu. Saya suka makan Char Kuey Teow, saya suka memasaknya, tetapi melakukan demostrasi masakan? Baik, okay.

Saya mula melakukan persediaaan bagi mempersembahkan satu masakan Char Kuey Teow Pulau Pinang yang asli untuk rancangan Bella di NTV7. Saya suka versi asli ini berbanding jenis yang agak banjir. Saya rasa itulah yang asal.

Walau bagaimanapun, tanpa disangka, saya telah pelajari sesuatu dari pengalaman ini.

Saya tidak tahu mengapa, malam sebelum ‘shooting’, saya pergi memburu bahan-bahan masakan, rasa macam tidak percaya apabila semua kedai-kedai yang kami pergi sudah kehabisan kuey teow! Wah! Begitu popular?

Akhirnya jumpa satu bungkus di sebuah kedai ini. Ya, satu sahaja kerana ia adalah stok terakhir di kedai itu. Ia terletak jauh di sudut belakang. Tapi, Alhamdulillah, ia masih segar.

Jadi di sini ada 3 pengajaran tentang penjenamaan yang telah saya pelajari semasa menyahut cabaran masakan Char Kuey Teow.

Apabila membuat Char Kway Teow, kunci kesedapan terletak pada kesegaran bahan-bahannya. Ini termasuklah udang dan kerang segar, sayur-sayuran segar, taugeh segar, daun kucai dan mi beras jenis flat.

Kemudian, saya fikir penjenamaan juga begitu. Satu jenama hebat akan sentiasa bersifat semasa, segar dan relevan. Mungkin disebabkan itu char kway teow selalu relevan dan menjadi pilihan orang ramai sepanjang masa.

Seperti mana yang orang biasa kata; ‘Fast Actions, Fast Results’. Jadi dalam pembuatan kway teow ini kita perlukan kepantasan. Ini kerana jika berlaku penangguhan atau kelewatan, kway teow akan melekat, udang akan terlebih masak, taugeh akan menjadi basah dan lembik dan lain-lain.

Dalam penjenamaan, anda perlu bertindak pantas dengan menguasai niche tersebut dan jadikan ia hak anda. Jika terlambat melaksanakan idea, orang lain akan buat terlebih dahulu atau idea itu akan basi. Apatah lagi pada zaman informasi pantas begini, jangan simpan lama-lama.

Semasa menggoreng kway teow, anda perlu beri sepenuh perhatian, sepenuh fokus, sepenuh ketekunan, dengan mencurah segala tenaga dan kecintaan pada tahap intensiti yang tinggi.

Sama juga seperti penjenamaan, kway teow bukanlah sekadar makanan yang sedap, ia memiliki hubungan emosi dengan peminatnya, membawa memori-memori yang hebat, dan menjadi kebanggaan Pulau Pinang dan negara kita.

Itulah penjenamaan, pada dasarnya; sebuah tautan emosi yang terbina.

What stays in the heart, mind and in char kway teow case – the stomach, is what matters most.

Kedee Ismalasari, co-founder Overbooked Media Group dan Language Powerhouse telah melatih ramai ‘public figure’, selebriti dan golongan profesional mengenai penjenamaan peribadi dan bisnes dan mengajar berkomunikasi dalam Bahasa Inggeris.

Kini, syarikatnya dalam proses menerbitkan buku pertama Neelofa dalam Bahasa Inggeris iaitu The Chic Codes dan buku Kedee Ismalasari sendiri (kerjasama dengan Naelofar Hijab) berjudul ‘Hijab Saved My Life’.


Tip Penting Buat Mereka Yang Pertama Kali Ke Jepun

Apa yang boleh saya katakan, setelah melawat dan tinggal di negara Jepun, bahawa memang teruja hidup di negara ini dengan kemodenannya, pengangkutan awamnya yang cekap dan menepati masa, rakyatnya yang peramah, teknologi canggih, keindahan musim sakura dan autum. Memang feel urban!

Sebagai pemegang passport Malaysia, visa tidak diperlukan untuk memasuki negara ini. Kita dibenarkan tinggal selama 90 hari dan semestinya kena bawa matawang negara berkenaan iaitu Yen. Di mana nak tukar? Elok tukar di Malaysia siap-siap kerana di sana susah nak cari money changer. Kadar tukaran di sana pun mahal.

Isu yang sering menjadi pertanyaan ialah bagaimana untuk dapatkan akses internet? Kebanyakan homestay atau hotel ada menyediakan wifi percuma. Akan Tapi bagaimana semasa mengembara dalam negara berkenaan, anda perlu bawa pocket wifi untuk memudahkan capaian internet. Boleh book online dan bila sampai sana boleh ambil di airport.

Isu pengangkutan yang banyak menelan belanja anda selepas penginapan dan makan minum. Boleh beli JR Pass yang merupakan the master of the pass bagi pengangkutan keretapi di Jepun. Dengan mempunyai JR Pass, anda bebas untuk menaiki keretapi dari syarikat JR secara unlimited dari hujung utara Jepun hingga hujung selatan Jepun.

Makanan halal adalah isu yang sangat kritikal. Perlu ke bawa makanan dari Malaysia? Bagi saya perlu. Ya Jepun ada restoran yang mendapat persijilan oleh organisasi Jepun yang diiktiraf oleh Malaysia (JAKIM), tapi tidak semua tempat dan harga kebanyakannya adalah relatif mahal.

Elok bawa sambal ikan dan serunding. Bungkus dalam pek kecil supaya mudah untuk dihabiskan sekali makan dalam perjalanan jauh menaiki keretapi.

Nak dapatkan makanan segera, masuk outlet 7E yang terdapat banyak di Jepun. Untuk mereka yang kali pertama masuk 7E mereka, kita akan rasa macam alangkah bagus jika di Malaysia pun macam ni. Apabila di kaunter, cubalah praktis bahasa Jepun – Sumimasen (excuse me), gohan (nasi) – wa- doko desuka? (where is it?). Nasi melekit Jepun (sticky rice) adalah makanan yang paling murah dan boleh dimakan dengan lauk yang kita bawa dari Malaysia.

Penginapan adalah isu penting yang menelan belanja anda yang paling besar selepas tiket kapal terbang. Saya sudah cuba semua dari hotel, asrama, rumah Airbnb dan tumpang rumah kawan. Bergantung kepada tempat yang anda ingin lawati, yang penting ada kemudahan memasak dan bilik tidur. Pilihlah rumah yang paling mudah diakses dengan stesen bas atau stesen keretapi.

Anda juga kena bersedia untuk banyak berjalan kaki di Jepun. Lainlah kalau anda sewa kereta dengan pemandu di sana which is very expensive. Orang Jepun ni rata-ratanya berjalan laju. Kalau anda baca guidelines macam ni, ‘the hostel is 5 minutes away on foot from the train station,’ percayalah perjalanan lima minit tu kena darab dengan 3.89 kali ganda dulu sebab tidak sama nak catch-up halaju jalan kaki mereka.

Tempat yang sesuai untuk dilawati? Jangan bimbang, di Jepun banyak tempat menarik. Saya sudah melawat Kyoto, Kobe, Osaka, Tokyo, gunung Fuji. Keindahan semulajadi serta kecanggihan sisi moden Jepun di sebalik bangunan lama yang dipelihara adalah kontras yang sukar untuk digambarkan dengan kata-kata. Kebanyakan tempat ini tiada bayaran dikenakan. Jepun mempunyai banyak tempat menarik yang diwartakan sebagai warisan UNESCO.

Tentang bahasa Jepun, elok juga anda hafal sepatah dua sebagai menunjukkan budi bahasa kita. Sebagai contoh: Selamat pagi -Ohayo Gozaimas, Hello – Kon ni chi wa, Terima kasih – Arigato Gozaimas, Excuse Me – Sumimasen. Ini juga sebagai cara kita memulakan perbualan apabila ingin bertanya tentang arah lokasi yang hendak dituju misalnya.

Rakyat Jepun sangat helpful walaupun mereka sendiri tidak faham apa yang kita tanya. Saya pun kadang-kadang tidak faham apa yang mereka jawab. Namun kelebihan berbahasa asing adalah lebih baik.

Satu lagi fenomena Jepun yang tiada di tempat lain adalah kewujudan vending machine, ya mesin menjual barangan. Teramat banyak di sana dan anda boleh beli apa saja. Dilaporkan oleh media bahawa terdapat 5.5 juta vending machine di negara ini! Dari bento kepada sosej, payung kepada surat khabar. Air itu sudah semestinya lah kan. Coklat, telur ayam, sup ikan, burger, ramen, buah oren dan pisang. Malah ada juga mesin yang berfungsi untuk mengambil selfie. Betullah orang kata, Japanese are all about conveniences.

Satu isu yang sangat penting di Jepun ialah penggunaan tandas. Tandas di sini bersih dan canggih. Sampaikan button mana nak tekan pun tidak pasti selepas menunaikan hajat.

Rakyat Jepun memang obses akan kebersihan dan keselesaan. Selalunya di tepi bidet atau dinding sebelah kanan anda akan ada pilihan water pressure, suhu air, cara pancuran pembersihan, tetapi itulah hakikat kemodenan mangkuk tandas di Jepun. When in Japan, do as the Japanese do.

Di mana nak solat? You can pray everwhere. Islam itu mudah dan memudahkan. Di lapangan terbang utama Jepun memang disediakan surau yang selesa. Di bandar-bandar besar juga ada masjid dan surau seperti Tokyo, Kobe dan Osaka. Malah di kebanyakan restoran halal turut menyediakan ruang untuk solat.

Cuma disebabkan rakyat Jepun sangat anti dengan lantai yang berkecah dan basah, maka kita perlu menghormati adab di tempat orang. Berusahalah untuk berwuduk dengan cermat dan tertib, bahkan kalau ada tisu atau kain lap disediakan, lap sikit lantai lepas selesai ambil air sembahyang.

Anda suka makan ramen? Sejenis mee sup Jepun. Jika anda ingin menikmati ramen, makan macam orang Jepun. Orang Jepun makan dengan hirupan bunyi bising kerana ia dianggap sebagai penghargaan kesedapan kepada tukang masak.

Akhir sekali, nak kongsi tentang duit syiling Jepun. Kat sini ada banyak dominasi – 1, 5, 10, 50, 100 dan 500 Yen (design memang cantik). Kecuali jika anda ingin menyimpannya sebagai cenderamata, bolehlah berusaha habiskan sebab balik Malaysia nanti sudah tidak boleh tukar di money changer.

Kesimpulannya, datanglah melawat Jepun. Di samping melancong, ambil peluang untuk belajar sesuatu, observe, ambil yang baik, insha Allah anda akan membawa pulang sesuatu yang akan mengubah perspektif hidup anda.


Amazon Rancang Buang Lebih 18,000 Pekerja Ekoran Ekonomi Global Terjejas

Sudah menjadi satu trend pula buat syarikat gergasi membuang pekerja dalam angka yang besar kerana tidak mampu menanggung kos operasi harian yang tinggi. Fenomena ini berlaku di seluruh dunia dan dilihat berlarutan sehingga tahun ini.

Terbaharu, syarikat gergasi e-dagang, Amazon bakal memberhentikan 18,000 pekerja ekoran krisis ekonomi global. Langkah pemberhentian itu tertumpu kepada petugas korporat syarikat, lapor Agensi Anadolu memetik Wall Street Journal.

Malah, sebahagian pasukan lain dalam organisasi juga bakal terjejas pada kali ini. Syarikat ini telah menghadapi pelbagai fasa yang getir namun mereka sangat jarang dalam mengembangkan atau menambah pekerja pada setiap tahun.

Pada November, syarikat berpangkalan di Seattle itu mengumumkan pemberhentian tenaga kerja lebih dari 10,000 orang dan dijangka berlarutan sehingga awal tahun 2023.

Sudah banyak syarikat teknologi gergasi yang memberhentikan pekerja secara berskala besar. Tetapi Amazon dengan anggaran lebih 18,000 pekerja yang diberhentikan kini muncul paling terbesar setakat beberapa bulan lepas.


Tip Penting Sebelum Anda Berjumpa Doktor Untuk Dapatkan Rawatan

Nota editor: Perkongsian ini berdasarkan pengalaman penulis yang selalu masuk-keluar wad hospital. Jika ada kekurangan, boleh ditambahkan di ruangan komen. Semoga bermanfaat.

Pertama kali bertemu mana-mana doktor, kita akan ditanya soalan-soalan berkaitan medical history sebelum dilakukan pemeriksaan fizikal.

Antara skop soalan yang akan ditanya ialah berkenaan:

1) Time pattern – sakit pagi, petang, atau malam?
2) Tahap perubahan sakit dulu dan sekarang – makin lemah/teruk?
3) Simptom-simptom lain jika ada.
4) Ada ambil apa-apa ubat tak? Supplement?
5) Pernah cedera tak? Jika ada, ceritakan.
6) Sejarah penyakit-penyakit terdahulu.
7) Ada pernah/sedang terima apa-apa rawatan tak?
8) Sejarah diri dan keluarga, biasanya tentang medical history

Doktor juga akan tanya kita sama ada kita ada alami sekian-sekian keadaan dan lain-lain. Soalan yang ditanya itu mungkin untuk spesifikan apa yang sedang berlaku pada kita.

Contoh soalan latest yang disoal oleh doktor:

Soalan-soalan di atas ini akan ditanya berulang-ulang kali, pada masa yang berbeza dan oleh orang yang berbeza.

Kadang-kadang akan ada pertambahan maklumat apabila ditanya berulang-ulang kerana kita baru dapat recall memory.

Ada juga sampai tulis sendiri kronologi yang berlaku di atas paper agar tak tertinggal maklumat. Lebih mudah, passing out the paper to the doctors. Kemudian, doktor akan tanya soalan kepada kita untuk merapatkan jurang maklumat yang masih tiada.

Insyaallah jika kita memudahkan kerja doktor, doktor akan lebih mudah buat kerjanya untuk merawat kita.

Jawapan pada semua soalan tersebut akan membantu para doktor lebih memahami kes kita dan menganalisa maklumat tersebut untuk cari punca penyakit atau jangkaan penyakit selain daripada keputusan ujian perubatan.

Jadi, ada baiknya juga kita diarikan kehidupan kita. Mungkin pada hari ini perkara itu nampak kecil. Namun apabila tiba masanya, cebisan dari diari itu akan membantu kita kelak untuk recall situasi kita pada suatu ketika dahulu.

Jika ada anak kecil, catatlah journal kesihatannya juga. Boleh dijadikan rujukan pada masa depan.

Percayalah sekiranya kita bantu dan permudahkan urusan orang lain, urusan kita turut akan menjadi mudah dan lancar. Insyaallah.

Dan amalan ini penting disertakan dengan keringanan mulut dan hati untuk mengucapkan terima kasih setiap kali orang membuat kebaikan kepada kita walaupun orang itu hanya pembantu hospital yang menyapu dan membuang sampah.

Baca: Pesakit Rimas Disoal Banyak Kali, Ini Respon Doktor

Baca: Ini Jawapan Pesakit Yang Dianggap Lucu Dan Bodoh Oleh Doktor

Baca: 10 Hujah Mengapa Pentingnya Kehadiran Doktor Lelaki Di Bilik Bersalin

LIKE dan FOLLOW Vocket di Facebook serta Instagram


15 Tip Penting Yang Wajar Diambil Tahu Sebelum Mengembara Ke Negara Balkan

Nota Editor: Penglaman dan tip mengembara ke Negara-Negara Balkan ini telah dikongsikan oleh Ayu Hasman dari komuniti bakcpacker Travel Buddy (Travel More, Pay Less). Semoga tip ini membantu anda dalam membuat persiapan travel ke negara ini.

DARI MALAYSIA KE MONTENEGRO, JELAJAH BALKAN

Hati terpanggil untuk berkongsi pengalaman mengembara di Balkan. Pada May 2015 yang lepas, saya dan 7 rakan dari group travel buddy (Travel More Pay Less) telah mengembara di bumi Balkan selama 14 hari secara backpacking.

Boleh saya katakan, dalam banyak-banyak negara, negara di Balkan sangat unik!
Agak lama masa yang saya ambil untuk membuat ‘research’ tentang negara-negara yang saya pergi (Turkey, Bosnia, Croatia, Montenegro, Macedonia dan Greece).

Jangan terkejut kalau saya kata ianya memakan masa hampir 10 bulan! Ya, serius tak tipu.

Lake Matka, Macedonia. Subhanallah, Maha Suci Allah. Tidak tergambar betapa cantiknya tempat ni. Maaf, saya ambik pakai camera phone je. Quality tak secantik dari realiti.

Jawapannya ialah kurang informasi dalam Bahasa Inggeris, Bahasa Melayu apatah lagi.

Saya hampir putus asa, rasa macam nak menangis, sebab susah sangat nak buat plan untuk ke negara Balkan. Di sebabkan saya pergi secara backpacking, jadi nya memang sangat bergantung dengan pengangkutan awam. Agak sukar untuk mencari jadual keretapi, jadual bas, harga tiket dan sebagainya.

Namun, saya cekalkan hati. Tiada benda yang senang dalam dunia ni. Kalau nak makan bersuap pon kita perlu kunyah.

Kawan-kawan ada bertanya, ‘Kenapa nak pergi negara Balkan kalau dah tahu susah?’

Jawapan saya mudah, ‘Sebab negara tu negara ‘rare’, and I want to challenge myself’.

Mungkin tak ramai yang tahu negara-negara seperti Macedonia & Montenegro tak perlu kan visa untuk ke sana. Balkan ni lain dari yang lain. Macam untouched gems la lebih kurang. Semuanya cantik, indah, cuma masalah sedikit part bahasa.

Tapi, macam yang saya tulis, tak semestinya kita kena paham bahasa negara tertentu baru boleh travel. Jangan jadikan bahasa sebagai penghalang untuk mengembara

Salah satu negara yang agak mencabar adalah Montenegro. Mungkin nama Montenegro agak asing bagi kita. Namun, tidak pula bagi rakyat Montenegro.

Ketika berada di sana, ternyata mereka kenal dengan nama Malaysia. Bukan kerana tragedi pesawat, tetapi dengan keperibadian rakyat Malaysia yang ramah.

Masalah dari segi bahasa. Tidak ramai yang fasih berbahasa inggeris. Makanan, memang hampir tiada (atau kami tak jumpa) kedai makan halal. Nasib kami ada banyak bawak bekalan makanan seperti Maggi Mee dan nasi Brahims’.

Dan yang terakhir dari segi pengangkutan awam. Kami hanya boleh beli tiket di stesen bas ‘on-the-spot’. Tiket tak dijual secara online. Kami bernasib baik sebab dapat beli tiket ke Skopje untuk hari esok. 1 hari, 1 bas sahaja disediakan untuk ke Skopje, Macedonia.

Kotor, nama sahaja Kotor tapi sebenarnya bandar lama ini amat bersih. Di sini kami berkenalan dengan seorang pakcik dari Jepun. Namanya, Suzuki dan berumur 70 tahun.

Kami mengambil masa selama sejam untuk mendaki 1400 anak tangga. Masa yang sama juga diambil oleh pakcik Suzuki untuk sampai ke puncak! Rasa sedikit segan kerana kami agak mengah sedangkan pakcik Suzuki mendaki secara santai.

Pakcik Suzuki bekerja sebagai pemandu teksi di Yokohama, Jepun. Siapa sangka lelaki berumur 70 tahun ni melancong seorang diri!

Kami tanya, kenapa datang ke Montenegro?

Dia kata kerana salah satu ‘wishlist’ isterinya adalah melancong ke Montenegro dan isterinya telah meninggal dunia beberapa tahun yang lalu.

Sambil bersembang, sempat juga dia selit mengatakan rindu untuk datang ke Kuala Lumpur. Sudah beberapa kali Pakcik Suzuki melancong ke Malaysia.

Dalam hati saya, rakyat Malaysia berlumba-lumba pergi ke Jepun. Tapi pakcik ni rindu pula ke Malaysia. Secara rumusan perbualan kami, Pakcik Suzuki kata rakyat Malaysia ini peramah dan baik hati. Makanan di Malaysia pun sedap (yang ini memang tak dapat dinafikan lagi.

Perasaan bercampur-campur ketika itu, ada rasa bangga, ada rasa terharu dan ada juga rasa bertuah jadi rakyat Malaysia. Bila berjauhan dari negara, baru kita dapat hargai negara sendiri. Secantik mana pun negara lain, tak akan sama dengan negara sendiri.

3 jam naik bas dari Dubrovnik. Jalan ke sini agak mencabar, sape jenis tak tahan jalan bengkang bengkok, better standby asam/ubat tahan muntah.

Kami tinggal di old town hostel. 100m from south gate. Hostel sangat cantik, facilities sangat bagus, siap bagi kitorang guna bilik kosong untuk solat (after checkout)

Hiking ke old town city wall mengambil masa 45minit (anggaran 1300 anak tangga). View sangat cantik! Kitorang sempat pegi Perast. 30minit dari Kotor.

Kat sana naik boat ke Lady of the Rock (artificial island). Bas kat sini memang kena beli tiket kat kaunter. Bas ada ke Budva, Podgorica (setiap 30minit), Kkopje 2 kali sehari (hari-hari tertentu saja).

Kami menginap di hostel berdekatan dengan Metro Station Monastiraki. Dari hostel jalan kaki je ke Acropolis. Hard rock cafe pun dekat. Entrance fee untuk masuk ke Acropolis €12.

Saja nak merasa naik ferry, kami try naik Blue Star Ferry (non-reserved seat) berharga €37.5. Perjalanan mengambil masa 8 jam.

Dari Thira Port, ada bas untuk ke Fira Town. Tiket berharga €2.20 (20minit). Untuk ke tempat lain, boleh ambik bas lain dari Fira Bus Terminal.

Untuk ke Oia, Firostefani bas ada setiap 20 minit. Tiket berharga €1.60.

Makanan halal macam tak jumpa, so kami kongsi beli bahan dan masak di hostel.

Secara jujurnya, rakyat mereka tak friendly. Tak pasti sebab kami Muslim dari Malaysia atau pun memang culture dorang macam tu.

Di Split – tTak banyak sangat activity kat sini. Kalau rajin boleh la pegi national park. Petang lepak kat waterfront tengok sunset. Kebetulan time ni dorang ada cultural event kat waterfront, sempat la kami tengok traditional dance secara percuma.

Ini di Dubrovnik – pelabuhan yang cantik, memang takkan menyesal datang sini. Tapi semua benda mahal, standby je la duit banyak2. Masuk toilet pon kene bayar 3Kuna (RM1.50).

Highly recommended untuk pencinta alam dan pencinta sejarah.

Bandar tenang, rakyat peramah. Lagi-lagi kalau dia tau kita dari Malaysia. Dari airport kena ambil teksi. Harga teksi tidak semahal di istanbul.

Host kami merupakan salah seorang mangsa perang. Suaminya, seorang doktor ditembak di kepala ketika merawat pesakit.

Driver kami juga salah seorang mangsa perang. Kaki nya ditembak, Alhamdullilah, he is now living a good life.

Setiap 5 minit berjalan di old town Sarajevo, mesti nampak lelaki/perempuan tempang/berkerusi roda.

Berikut adalah 15 tip travel ke Negara Balkan

1. Cara yang mudah dan murah untuk ke Balkan adalah dengan menjadikan Istanbul, Turkey sebagai entry dan end point. Dari Istanbul, boleh ambil penerbangan tambang murah ke Sarajevo, Bosnia.

2. Buat booking hostel sekurang-kurangnya sebulan sebelum perjalanan terutamanya jika pergi ketika ‘summer’. Ini bagi mengelakkan hostel penuh.

3. Setibanya di sesebuah negara, cari ‘tourist information counter’ untuk ambil risalah, peta dan juga maklumat terperinci dan terkini mengenai negara tersebut. Walaupun sebelum pergi travel kita dah buat ‘research’, tapi kadang-kadang maklumat yang kita dapat tu dah ‘out-dated’.

4. Fahami budaya, adat dan sensitiviti negara yang ingin dikunjungi. Contoh seperti di Bosnia, rakyatnya kurang gemar bercerita tentang perang yang berlaku pada tahun 1993. Ianya seolah olah menjadi sejarah hitam yang sebolehnya mereka ingin lupakan.

5. Kedatangan kami di Croatia seakan-akan tidak dialukan oleh masyarakat di sana. Ketika mahu membeli tiket bas di terminal bas Spilt, saya telah di tengking kerana bertanya mengenai waktu perjalanan bas. S

elain itu, ketika berjalan-jalan di tengah bandar, ramai yang memandang kami dengan pandangan yang pelik, seolah-olah kami ada membuat salah. Puas kami fikir, di mana silapnya kami.

Akhir nya baru kami teringat, ketika perang di Bosnia, Malaysia telah memberi banyak bantuan kepada Bosnia dari segi bekalan makanan, ketenteraan dan juga perubatan. Manakala Croatia adalah sekutu kuat Serbia pada ketika itu. Jadinya, tak digalakkan berjalan seorang diri ketika berada di Croatia.

6. Untuk tiket bas dan ferry bagi perjalanan jauh, mestilah di beli sekurang-kurangnya sehari sebelum tarikh perjalanan. Frekuensi bas di sana amat sedikit. Seperti Kotor, Montenegro ke Skopje, Macedonia hanya 1 bas sahaja untuk sehari. Manakala ferry dari Athens ke Santorini hanya ada 2 kali sehari. Untuk tiket intra-city, beli tiket harian atau kad topup (macam touch go). Ini dapat menjimatkan perbelanjaan dan juga menjimatkan masa.

7. Kalau sesat, jangan panik. Bertenang dan cuba untuk cari penyelesaian. Salah satu caranya adalah download offline map sebelum travel. Semasa di Split, Crotia, pemandu van kami tidak tahu lokasi hostel kami. Bila bertanya kepada penduduk tempatan, semua geleng kepala.

Masa tu semua jadi hilang punca. Masing-masing tiada line internet. Nasib salah seorang dari travel buddy kami, Fikri, ada download offline maps. Jadi, berpandukan maps itu lah kami cari hostel, dan berjaya sampai dengan selamat.

8. Standby duit Euro dan USD. Dan tukar di mana-mana money changer di negara Balkan. Agak sukar untuk mencari matawang negara Balkan di Malaysia.

9. Bawa bekalan makanan seperti nasi brahim, maggi mee, atau makanan segera sebagai backup sekiranya tak jumpa kedai halal. Di antara negara yang sukar untuk kami cari makanan halal adalah Croatia dan Montenegro.

10. ‘Be friendly’ , terutamanya dengan penduduk tempatan. Dari sini kita dapat belajar banyak benda seperti sejarah, budaya, adat dan juga tempat-tempat yang menarik tak ramai orang tahu.

11. ‘Beware of pick pockets’ terutamanya ketika berada di Athens. Kadar jenayah di bandar Athens agak tinggi, ini di sebabkan keadaan ekonomi yang kurang stabil. Kami bernasib baik kerana tiada kecurian berlaku sepanjang pengembaraan kami.

12. Kebanyakkan rakyat Turkey gemar menghabiskan hujung minggu di Istanbul. Semua tempat menarik menjadi sangat sesak, dan padat. Seeloknya cuba untuk tidak pergi ke Istanbul waktu-waktu sebegini.

13. Wajib cuba local food seperti cevapi dan burek. Cevapi adalah makanan tradisi yang popular di Balkan terutamanya di Bosnia, Croatia dan Macedonia. Cevapi sebenarnya sosej daging atau ayam yang dihidang bersama roti arab. Manakala burek pula seperti murtabak. Terdapat 2 jenis burek, burek daging dan burek cheese.

14. Memandu dari Sarajevo ke Mostar. Sepanjang perjalanan, anda akan melalui gunung-gunung, tasik dan beberapa bandar kecil yang cantik seperti Konjic. Pilihan kedua, boleh cuba untuk naik keretapi. Tiket boleh di beli di stesen keretapi Sarajevo. Frekuensi keretapi adalah setiap 2 jam, bermula dari pukul 6pagi.

15. Pastikan passport disimpan di tempat yang selamat. Dan ketika melepasi sempadan sesebuah negara, pastikan ada cop masuk dan cop keluar.

Pengembaraan kali ini memberi impak yang besar dalam diri saya dan rakan-rakan. Satu prinsip yang perlu ada jika hendak mengembara, ‘jangan takut sesat’.  Keluar dari zon selesa, baru kita jumpa dunia yang sebenar.

Travel buddy (travel more pay less) adalah komuniti backpackers yang menyediakan bajet backpacking trip dengan tema kembara secara santai dan selamat. Merasai pengalaman unik menjalani kehidupan umpama rakyat tempatan di negara asing.

Anda boleh ikuti berbagai tip dan kisah pengembaraan mereka di Facebook Page Travel Buddy (Travel More, Pay Less)

BACA: 3 Sebab Lelaki Ini Travel 7 Negara Semasa Ramadhan Dan 10 Tip Kembara Jimat

BACA juga: Wanita Bertudung Yang Dijaga Tuhan Sewaktu Travel

LIKE dan FOLLOW Vocket di Facebook serta Instagram